Umorni ste ujutru čim ustanete, nemate volju da bilo šta radite osim da se vratite ponovo u krevet. Sa teškom mukom obavljate svakodnevne obaveze koje ste do sada obavljali bez problema. Nemate dovoljno životne energije, bezvoljni ste, neraspoloženi, osećate nervozu, strah i napetost...Ovako bismo mogli opisati stanje koje se naziva hroničan umor.\nNa poslu imate previše radnih obaveza i problema a radno vreme provodite u nezdravom okruženju prepunom tenzije i stresa. Kući vas čekaju porodične obaveze i problemi koje morate svakodnevno da rešavate. Slabo se hranite, ne stižete da jedete redovno a hrana koju konzumirate obično je brzo pripremljena ili kupljena i ne sadrži dovoljne količine vitamina i minerala potrebnih za normalno funkcionisanje organizma. Sve ovo mogu biti uzroci koji dovode do pojave hroničnog umora. Hroničan umor se javlja polako i postepeno a traje dugo, godinama zna biti prisutan i toliko uporan da se vremenom naviknemo funkcionisati pod ovakvim opterećenjem. Svesni smo da to nije dobro za naš organizam i da se iz benignog, često bezopasnog hroničnog umora, mogu javiti ozbiljna hronična oboljenja. Stres koji svakodnevno doživljavamo ostavlja vidiljive posledice. Iako se danas mnoga oboljenja pripisuju stresu i emotivnoj i fizičkoj napetosti, jedno je sigurno, stres je okidač za ozbiljna organska oboljenja a i jedan od uzročnika hroničnog umora.\nHroničan umor mogu izazvati organska oboljenja poput poremećaja u funkcionisanju štitaste žlezde, kao i nedostatak određenih vitamina i minerala u organizmu. Najčešće je problem u gvožđu zbog čega može da se javi malokrvnost, odnosno anemija. Dijabetes može takođe da uzrokuje hroničan umor i pospanost, pad životne enrgije i poremećaj imuniteta. Pre upotrebe bilo kakvih prirodnih lekova i metoda kojima se može otkoniti hroničan umor neophodno je da proverite svoje zdravstveno stanje i otklonite svaku sumnju na organsko oboljenje.\nKako da znate da li je u pitanju sindrom hroničnog umora?\nPostavite sebi nekoliko pitanja, dobro razmislite i preispitajte svoje psihičko i fizičko stanje. Hroničan umor izaziva različite simptome koji se mogu podeliti na psihičke i fizičke. Pokušajte da odgovorite na sledeća pitanja... Koliko se redovno i raznovrsno hranite? Koliko tečnosti unosite u organizam? Da li imate dovoljno odmora i sna? Koliko dnevno radite? Da li radite i noćne smene? Koliko se fizički i mentalno iscrpljujete na poslu? Da li konzumirate velike količine alkohola i cigareta? Da li unosite u oragnizam dovoljno vitamina i minerala kroz raznovrsnu hranu? Ukoliko vežbate i trenirate da li se možda previše iscrpljujete i preko vaših realnih mogućnosti? Da li imate dovoljno prijatnih dešavanja i lepih trenutaka u životu? Odgovorom na ova pitanje možete doći do najrealnije slike vašeg stvarnog stanja i sigurno ćete pronaći uzroke hroničnog umora.\nSimptomi hroničnog umora i faktori rizika\nNije svaki umor simptom hroničnog umora. To morate u startu da znate. Ukoliko ste se preko dana previše izlagali fizičkom naporu normalno je da osećate umor, bolove u nogama, mišićima, zglobovima. Ukoliko radite težak fizički posao umor je prateća pojava i on je sasvim normalna reakcija organizma na izloženost fizičkim opterećenjima.\nAko radite naporan, mentalno i psihički zahtevan posao, takođe je normalno da osećate umor. Ukoliko radite sa ljudima ili radite odgovoran posao sa novcem, čuvate decu ili sasvim nešto treće što izaziva psihički a potom i fizički zamor normalno je da se osećate umorno. Međutim, ukoliko umor previše dugo traje i počinjete da se osećate jednako loše i posle dovoljno sna onda možemo govoriti o hroničnom umoru. Hroničan umor može imati fizičke i psihičke simptome. Psihički simptomi koji se mogu prepoznati kao posledica hroničnog umora su:\nLoše raspoloženje, iako realnih razloga za to nema\nŽelja za snom i posle dugog spavanja\nNeorganizovanost, rasejanost, bezvoljnost, nervoza...\nSvi ovi psihički simptomi mogu da budu posledica hroničnog umora. Hroničan umor se teško leči, u stanju je da traje dugo a većina pacijenata ovo stanje i ne prepoznaje kao problem pa se na njega vremenom navikne, živeći godinama pod ovakvim uslovima.\nFizičke simptome hroničnog umora možete prepoznati kroz:\nPad imuniteta usled nedovoljno sna i neredovne ishrane\nPojava čestih respiratornih i uroloških infekcija\nBolovi u mišićima, zglobovima, rukama i nogama\nBolovi u želucu i crevima\nFizički problemi mogu nastati kao posledica stresa udruženog sa hroničnim umorom. Ukoliko primetite neki od simptoma bilo psihičke ili fizičke prirode javite se lakaru. Možete i sami preduzeti određene korake kako bi se osećali bolje. Potrebno je da napravite bitne promene u vašem životu koje će se odnositi pre svega na njegov kvalitet i funkcionisanje.\nKada su u pitanju rizične grupe svakako da u njih spadamo gotovo svi, ovo nije poremećaj za koji možemo da garantujemo da nas nikada neće snaći. Najčešći faktori rizika koji su okidač sindromu hroničnog umora su:\nObimne svakodnevne radne obaveze koje iscrpljuju organizam\nKonstantan stres, kako na poslu tako i kod kuće\nNedovoljno kvalitetnog sna, često buđenje, nesanica, kasno odlaženje u krevet...\nNeredovna i neadekvatna ishrana - Nutritivno siromašna\nOrganska oboljenja koja mogu biti uzročnik\nPostoji niz organskih oboljenja čije se posledice mogu vezati za osećaj konstatnog umora i iscrpljenosti. Iz tih razloga ukoliko osećate bilo koji, od gore navedenih simptoma, ili spadate u neku od rizičnih grupa neophodno je da posetite lekara kako biste otklonili mogućnost na ozbiljne organske bolesti. Ukoliko takva oboljenja ne postoje, predlažemo vam da pokušate rešiti problem prirodnim putem, nekim od tehnika koje ćemo vam dati kao predlog.\nOrganska oboljenja koja se mogu vezati za hroničan umor su:\nLečenje hroničnog umora prirodnim putem\nPrvo što morate da uradite jeste da shvatite ozbiljnost problema i krenete da menjate dosadašnje loše životne navike.\nNajpre posvetite sebi dovoljno vremena i odmorite se. Lezite na vreme, neophodno je da spavate najmanje 8 sati kvalitetnim snom. Odmarajte i u toku dana, kad god vam se pruži prilika za to. Posvetite vreme sebi. Kada se odmarate fizički, odmarajte se i psihički. Ne razmišljajte o problemima, ne opterećujte sebe nevažnim stvarima, stvorite sebi što više radosti u životu. Radite u slobodno vreme ono što volite, nabavite kućnog ljubimca. Istraživanja su pokazala da kućni ljubimci značajno mogu da utiču na smanjenje stresa.\nHranite se zdravo. Jedite što raznovrsniju hranu. Jedite dosta povrća, pogotovo zelenog povrća koje je bogato gvožđem jer nedostatak gvođa može biti uzročnik hroničnog umora. Uzimajte dosta tečnosti, najbolje čiste vode ili prirodnih sokova. Pijte čajeve koji mogu blagotvorno da deluju na vaš nervni sistem. Izbacite brzu hranu, šećere, gazirane napitke, alkohol i cigarete. Koliko god vam se činilo da vas cigareta smiruje ona stvara nesrazmerno više štete organizmu nego koristi.\nBrinite o vašem ličnom zadovoljstvu i mentalnom zdravlju. Nađite sitne radosti u životu kroz vašu decu, prijatelje, posao koji radite, knjige ili muziku. Fizička aktivnost je vrlo važna za očuvanje mentalnog zdravlja. Najvažnije je da vi budete zadovoljni i da imate dovoljno lične radosti u toku dana.\nPostoje različite mešavine čajeva koje vam mogu pomoći pri otklanjaju hroničnog umora. Čajeve možete pronaći u bolje snabdevenim prodavnicama zdrave hrane ili prirodnim apotekama. Čaj od pitome nane, maslačka, koprive, belog sleza, valerijane, ali i aromaterapija lavandom, majčinom dušicom, mentom, takođe može da pomogne u otklanjanju hroničnog umora.\nPojedite ponekad omiljeni slatkiš, pogotovo čokoladu, ne može da vam škodi. Naprotiv, može bitno da koristi obzirom da je poznato da čokolada stimuliše hormone sreće. Trenirajte, šetajte, provodite vreme sa dragim ljudima i u prirodi. Menjate drastično životne navike. Važno je da znate da je mnogo toga u vašim rukama i da ste sami sebi najveći prijatelj ali i neprijatelj.


Spajić: Račun bez QR koda nijeste u obavezi da platite | MINA\nNaslovnica Glavna vijest Spajić: Račun bez QR koda nijeste u obavezi da platite\nSpajić: Račun bez QR koda nijeste u obavezi da platite\nPodgorica, (MINA-BUSINESS) – Ministarstvo finansija i socijalnog staranja pojačalo je kampanju za podizanje svijesti o važnosti izdavanja fiskalizovanih računa sa QR kodom.\nResorni ministar, Milojko Spajić, je u video izjavi povodom početka kampanje kazao da smo na vrhuncu veoma uspješne turističke sezone u Crnoj Gori i da je turizam jedan od najvećih izvora prihoda države.\nOve godine ti prihodi su, kako je rekao, još bitniji za oporavak poslije katastrofalne prošle godine.\n„Ugostitelji i preduzetnici koji su fiskalizovani kada naplate račun, oni plaćaju porez – od kojeg mi kao Vlada imamo više novca za ulaganje u puteve, zdravstvo, obrazovanje i socijalno staranje. Neprijavljivanjem poreza oni kradu od vas, građana, i štete svima. QR kod na računu je neophodna potvrda da je porez plaćen. Bez njega vi nijeste u obavezi da platite izdati račun“, rekao je Spajić.\nIz Ministarstva su kazali da je širom Crne Gore postavljen reklamni materijal, a pripadnici Uprave policije turistima koji ulaze u državu dijele letke kojim ih informišu da usluge i proizvode za koje nijesu dobili fiskalizovani račun nijesu u obavezi da plate.\n„Cilj kampanje je podizanje svijesti građana i turista o važnosti elektronske fiskalizacije/izdavanja računa i urednog prijavljivanja poreza, ali i davanje podstreka da svaku uočenu nepravilnost prijave“, navodi se u saopštenju.\nNepravilnosti i neizdavanje fiskalizovanih računa se mogu prijaviti Upravi prihoda i carina na 19707, kao i putem veb portala budiodgovoran.me.\nZakon o fiskalizaciji u prometu proizvoda i usluga stupio je na snagu 7. avgusta 2019. godine, a primjena je, nakon više odlaganja, definitivno počela 1. juna.\nProjektom fiskalizacije ispraćeni su trendovi tehnološkog razvoja, a glavni cilj je da se svi izdati gotovinski i bezgotovinski računi evidentiraju u bazi podataka Uprave prihoda i carina u realnom vremenu.\n„Pored toga što su u julu, prema preliminarnim podacima Ministarstva, ostvareni rekordni prihodi, neophodno je uvođenje dodatne poreske discipline i podizanje svijesti o važnosti izdavanja i dobijanja fiskalizovanih računa. Uredno prijavljivanje i izmirivanje poreskih obaveza predstavlja temelj za oporavak crnogorskih javnih finansija i ekonomije“, zaključuje se u saopštenju.\nVideo izjavu ministra Milojka Spajića dostavilo je Ministarstvo finansija i socijalnog staranja.


Modelina i ja – ljubav do poslednje pare :) | Unikatea\nModelina i ja – ljubav do poslednje pare :)\nDanas sam prvi put posetila Modelinu. Verovali ili ne, postoji neko ko se bavi ručnim radom, živi u Beogradu,a nije do danas ušao u najveću i najbolje opremljenu beogradsku pozamanteriju. Nisam imala neki specijalan razog što sam toliko čekala, jednostavno nisam imala potrebe, a i priča da su papreno skupi odigrala je važnu ulogu.\nElem, pošto već neko vreme tragam za pamučnim koncem, specifične nijanse, kako bih uradila ogrlicu za jednu damu, rešim da odem u Modelinu, sa mislima : „Ako nema tamo, nema nigde !“ 😀\nOdlazak u centar grada iskoristila sam da obavim jednu isporuku nakita i da prošetam poznatim ulicama u kojima sam provela detinjstvo.\nStigoh tako i do Modeline.\nProstor divan, na dva nivoa, lepo opremljen. Nema čega nema… od perlica, metalnih delova, tračica, konaca, tila, filca, hobi materijala. Mene je iskreno, razočarao izbor tankog konca za heklanje. Nađoh samo Puppets Eldorado, ali divnih nijansi, pogotovo onih malenih klupčića od 10 grama – Puppets perle 🙂\nI tako ja uzeh malo konca, nekih nijansica koje nisam imala, nađoh i tu neku traženu ciklama nijansu… sve u svemu omanja gomilica konca. U St.George-u to bi me koštalo oko 700 dinara…Umalo se ne prevrnuh kada mi ljubazna radnica reče “ Vaš račun iznosi 1 815 dinara“ Izvadih iz novčanika svih 1 900 dinara, sa razmišljanjem “ Uhhhh srećom da imam crne fondove, pa ću imati para za prevoz do kuće! “\nLjubazno se zahvalim, uzmem svoju kesicu i izađem… i verujem neću ući tamo, bar ne u bliskoj budućnosti 😀\nKada sam došla kući, zagledala sm konac. Upoređivala sam ga sa Manuelom za heklanje koju proizvodi naš StGeorge…nema razlike u kvalitetu… Ja Manuelu plaćam 110 dinara, a isti taj Puppets eldorado u pozamanteriji Gaga i sinovi u Nišu košta 135 dinara…3 puta jeftinije nego u Modelini! 3 puta!\nEto…tako ja prođoh 😀 Ništa strašno, moglo je biti i gore.\nOvo samo pišem za one koji budu imali želju da odu do Modeline da znaju da najpre doooobro napune novčanik 😉\nZa kraj evo gomilice i računa, da ne mislite da lažem 😀\nDo narednog pisanja, budite mi zdravi, veseli i voljeni 🙂\nheklanje\t25 komentara\nZa Anđelu od ♥ »\n25 thoughts on “Modelina i ja – ljubav do poslednje pare :)”\n25. septembra 2012. at 13:08\nČula sam za modelinu i za ljubav do poslednje pare. Jedino što mogu da ti predložim je, da napišeš šta ti treba, pa da pogledam u Kraljevu ili nekom drugom manjem mestu, jer ovde ima nekoliko lepih prodavnica sa tim stvarčicama, a cene nisu visoke, bar ne za ono što sam ja kupovala do sada.\n25. septembra 2012. at 13:09\nSta da napisem,ja nisam iz Beograda ali znam za cene u Modelini :)))Jednom te osisa i vise nikad a izgleda da na to i racunaju\n25. septembra 2012. at 14:44\nŠta god bilo…loša im je računica 😀\n25. septembra 2012. at 13:33\nNi ja nisam išla u Modelinu. Nikad. Otići ću jednom bez novčanika. 🙂\nČula sam da su skupi, ali baš. Zato se nisam nikad usudila ići.\nJedino mi nije jasno kako uspevaju opstati, obzirom da smo mi siromašna država.\n25. septembra 2012. at 14:33\nIskrice, havala ti puno na ponudi 🙂\nNije meni problem, mogu da naručim iz Niša, muž mi ionako ide 2 puta nedeljno tamo, može da uzmem paket i tako sarađujem sa pozamanterijom Čičak iz Niša 🙂 U Kraljevo ide jednom nedeljno 🙂\nOtkačena, znači nisam jedina 😀\nPreporučujem odlazak bez novčanika…najiskrenije 😀\nNi meni nije jasno kako opstaju…\n27. septembra 2012. at 05:37\nOnda neka pogleda u TC Pera Ždera. Veruj da ne znam kako se tačno zove prodavnica, ali prepoznaće je, jer je na ulazu i snabdeveni su od poda do plafona, što se kaže. Ima i prodavnica KRUNATEKS, imaju i magacin i izuzetno kvalitetne stvari. Sve je u Kraljevu, a ako dolaziš i ti, idemo zajedno. Javi se OBAVEZNO!\n25. septembra 2012. at 22:16\nHehe, znam kako ti je ja se uvek lupam po prstima kad tamo uđem al ne vredi dok ne istresem i poslednji dinar iz novčanika ne izlazim 😉\n28. septembra 2012. at 09:34\nMeni je jednom bilo dovoljno 😀\n28. septembra 2012. at 10:39\nMa ovaj novi način izrade čipke – tatting…samo je modelina opremljena svim neophodnim priborom. Ranije sam ih izbegavala sad nemam kud. >.<\n26. septembra 2012. at 07:24\nHuh… Modelina je, koliko sam ja primetila, vise opremljena priborom i pozamanterijom za sivenje. I ja je izbegavam u sirokom luku bas zbog fenomenalnih cena. Povremeno svratim da pogledam sta nude, to mi nekada da inspiraciju za svoje kreacije, ali kod njih kupujem jedino kada nigde drugde ne mogu da nadjem bas onakvu pozamanteriju kakva mi treba.\n27. septembra 2012. at 13:40\nDobrodošla Ana 🙂\nSlažemo se u vezi Modeline…\nkupovina samo u slučaju da negde gori 😀\n27. septembra 2012. at 09:39\nHa ha..slatko sam se nasmejala zamisljajuci sebe u tvojoj ulozi..posto ja nicemu ne mogu da odolim. Ali bar izadjem sa vecom kesicom! Bila sam u Modelini i nista nisam kupila sem neke specificne nijanse konca. Sigurno znas i ostale radnje po gradu, a u Modelini ima i stvari koje se mogu same napraviti, ja sam se okrenula mirne duse i vise nisam tamo bila. Svaki kreativac nadje ideju na ideju tj. ako ta traka kosta 1000 din, ja cu uzeti neku drugu ili cu gledati drugacije na stvari-stavicu nesto drugo umesto te trake. Dobro, tebi su trebali konci… Vidimo se po gradu u ostalim pozamanterijama! Pozz\n27. septembra 2012. at 13:46\nDobrodošla Nataša 🙂\nI ja sam se smejala… ali veruj mi, da nisam imala više novca kod sebe, ne bi mi bilo ni malo smešno 😀\nNe znam šta mi bi da ne gledam cene uopšte. Računala sam da je skuplja…ali ne toliko!\nVidimo se…možda i na nekoj kafi u pauzi između jurcanja po pozamanterijama 😀\nJa toplo preporučujem Čičak iz Niša što se nekih stvari tiče…a za konac gorepomenutu Gagu i sinove takođe iz Niša… Sa njima još nisam sarađivala, a Miloš iz Čička mi spakuje paketić koji poručim i moj muž svrati, plati i donese mi ..i svima lepo 😀\n27. septembra 2012. at 10:43\ni opet ja ispisa komentar i nema…dobro, uglavnom, udjoh u Modelinu i izadjoh, ima po gradu toliko pozamanterija da cu sigurno naci to sto zelim, a ako ne, onda cu napraviti. a i smejala sam se dok sam citala tvoj tekst zamisljajuci sebe..jer nicemu ne mogu da odolim, ali bar izadjem sa vecom kesicom. Vidimo se..pozz\n28. septembra 2012. at 09:36\nDraga Nataša, tu je komentar… ne znam ni kako je ni zašto završio u nepoželjnim komentarima 🙂\n3. oktobra 2012. at 18:24\nDraga Danijela , ,,slatkiš ,, za tebe na mom blogu .I ako ne voliš slatkiše ja ću razumeti ,ne brini !\n13. oktobra 2012. at 17:19\nPreuzela i napravila stranicu na blogu za slatkiše…koje ne konzumiram, ali ću ih zahvalno prikupiti 😀 Hvala 🙂\n14. oktobra 2012. at 06:45\nHvala ti Danijela ,to je blogersko poštovanje !!!\n13. oktobra 2012. at 04:12\nAh… Mogu samo da se složim sa svim što je napisano. Bila, nasela i potrošila pare, naučila lekciju, ali još uvek uzdahnem kad se setim raznoraznih alatki za papir koje se ne sreću u Srbiji…\n13. oktobra 2012. at 17:21\nDa…neosporno je da je izbor stvarno na zavidnom nivou, ali šteta što mi sebi to ne možemo priuštiti 😦\nPuno pozdrava od Sanje iz Milana\n25. decembra 2012. at 21:29\nDobro vece drage devojke, moram vam priznati da svaki put kad dodjem u Srbiju, provedem pola dana u Modellini da kupim sve sto mi treba i donesem u Italiju, gde inace zivim. Sve to je mnogo skuplje I u Parizu gde cesto putujem. Takodje, moja sestra, koja zivi u Nemackoj, me uvek zamoli da kupim I njoj nesto iz Modelline.\nZahvalna sam Modellini sto postoji, jer se konacno I u Beogradu osecam kao u svetskoj metropoli.\n25. decembra 2012. at 23:33\nDobrodošla Sanja 😀\nNeosporno je da je Modelina uređena svetski , ali i cene su svetske, a naša primanja daleko ispod toga… Tako da nažalost malo nas može sebi da priušti poštenu kupovinu u Modelini.\n21. novembra 2014. at 22:10\nSlazem se sa Danijelom,ja sam danas bila prvi put u Modellini,i veoma mi se svidela ponuda,ali cene vrlo visoke,za nas standard.Ja sam zivela u Italiji,vrlo dobro znam cene i sve ostalo ..lako je ljudima koji zaradjuju tamo,a svrate ovde i kupe sta zazele.Ja kao prevodilac za italijanski i svasta nesto radim,pa mogu slobodno bez ustrucavanja da kazem da je skupo u Modellini.Inace razmisljam za kurs dekupaza ,jer bih volela i to nauciti.Lep pozdrav\n25. novembra 2014. at 23:07\nJa sam tamo bila nedugo nakon otvaranja. Zaista imaju sjajan izbor, pa centar grada, radionice…No, cene su previše paprene. kako svaka roba ima svog kupca oni opstaju. Neko i tamo kupuje po znatno višim cenama.\nMi možemo i bez njih.\n9. decembra 2014. at 18:41\nMožete li mi reći gde u Beogradu mogu da nadjem filc,računajući na to da imam ograničen budzet?


Rušenje garaža od naredne nedelje - Sandžak Haber - Sandžačke Internet Novine\nNaslovna Sandžak Novi Pazar Rušenje garaža od naredne nedelje\nRušenje garaža od naredne nedelje\nU kompleksu Bor zgrada uspešno je završen projekat parternog uređenja. Prema projektima Uprave grada, takva uređenja planirana su na još sedam lokacija. S obzirom da je u Novom Pazaru već počela građevinska sezona, po svemu sudeći najintenzivnija do sada, od naredne nedelje, kako se najavljuje, počinje uklanjanje garaža i na drugim planiranim lokacijama.\nUklanjanjem 24 garaže, dobijeno je oko 40 parking mesta samo u kompleksu Bor zgrada. Uređeni su platoi, postavljen mobilijar, pa ovaj deo grada sada izgleda potpuno drugačije u najpozitivnijem smislu. ”Radovi su praktično gotovi na uređenju parkinga i uopšte parternog uređenja oko Bor zgrada. Iako je na početku bilo puno pobune zbog sklanjanja garaža, evo sad vidimo stanari su prezadovoljni”, kaže direktor JKP ”Parking servis” Armin Mehović.\n”Ne da sam zadovoljan, nego sam prezadovoljan”, potvrđuje jedan od meštana, Sait Bjelak. Kaže da je taj prostor neuporediv u odnosu na ranije. ”Tu su bile garaže, đubre, smetlište, narkomani, ma katastrofa”, priča Sait. Podseća da su garaže uklonjene krajem prošle godine, neposredno pre požara u Bor zgradi. ”Da to nije učinjeno – tvrdi – Bor zgrada sada ne bi postojala, jer vozila vatrogasne i hitne službe ne bi imala pristup”.\nIako su meštani ovog dela grada sada prezadovoljni što imaju uređen prostor i više parking mesta, u početku, kažu, nije bilo tako. I na pomen o rušenju bilo je negativnih reakcija. S obzirom da se rušenje garaža sa ostalih lokacija najvljuje od naredne nedelje, direktor Parking servisa moli građane za imaju razumevanja, jer, kako ističe, to se čini na opšte dobro svih građana Novog Pazara.\n”Misija lokalne vlasti, na čijem čelu je Sandžačka demokratska partija je da napravimo normalne uslove za život svih naših građana”, kaže Mehović.\nTakođe, naredne nedelje trebalo bi da počnu radovi na uređenju platoa ispred svojborske džamije.\n”Tu će se raditi parking, sa dečijim igralištem, mobilijarom, zelenilom, tako da ćemo da dobijemo jedan jako lep i pristupačan prostor i za meštane tog naselja, celog Svojbora, ali i za džematlije koje dolaze na namaz da imaju svoj parking, da tokom džume ne budu onolike gužve, da napravimo prostor koji će značiti apsolutno svima”, najavljuje Mehović.\nProjektima parternog uređenja obuhvaćene su i lokacije kod zgrade Jezero, iza nove lučne zgrade, u Ulici Mehmeda Alibašića, kod autobiske stanice i u Ulici 12.Srpske brigade. Uklanjanjem privremenih garažnih objekata sa pomenutih lokacija, Novi Pazar dobija 200 novih parking mesta.\nPrethodni tekstU petak dženaza rahmetli Ernadu Bakanu\nSledeći tekstSjenica – JKP Vrela dobijaju novo vozilo, ali i 100 kontejnera


Tramvaji u nedjelju neće voziti od Čengić Vile do Muzeja - Klix.ba\n14.6.2013. u 17:50\nU skladu s rješenjem Ministarstva saobraćaja KS, a radi izvođenja neophodnih radova na sanaciji tramvajske pruge na dionici u Pofalićima, u nedjelju, 16. juna, u vremenu od 07.30 do 18.00 sati tramvajski saobraćaj neće biti u funkciji od Čengić Vile do stajališta Muzeji.\nNa ovoj relaciji putnike će umjesto tramvaja prevoziti autobusi, a karta će važiti prilikom presjedanja.\nTramvajski saobraćaj odvijat će se na relacijama Baščaršija - Željeznička stanica i Čengić Vila - Ilidža.\nTakođer, u skladu s rješenjem Ministarstva saobraćaja KS, produžen je period trajanja izmjene u odvijanju javnog gradskog prijevoza koja je na snazi od 21. maja 2013. godine zbog radova na terminalu Drvenija.\nUmjesto do 17. juna kako je to prethodno bilo planirano, izmjena u odvijanju javnog gradskog prijevoza zbog radova na terminalu Drvenija bit će na snazi do 25. juna.\nTrolejbuske linije 101 Otoka - Trg Austrije, 103 Dobrinja - Trg Austrije i 104 Mojmilo - Trg Austrije saobraćaju preko okretnice Jezero, autobuske linije 18 Drvenija - Pofalići, 41 Drvenija - G. Velešići i 41a Drvenija - D. Velešići, a minibuske linije 59 Trg Austrije - Širokaća i 98 Latinska Ćuprija - Trebević polaze sa trolejbuskog stajališta Skenderija u smjeru Dobrinje.\nMinibuska linija 62 Drvenija - G.Velešići polazi sa terminala Park, saopćeno je iz službe za odnose sa javnošću GRAS-a.\n14.06.2013. u 17:57\nNastavlja se pojačan inspekcijski nadzor taksista\n14.06.2013. u 17:44


Dana 08.06.2018. godine u sjedištu DCK BiH održan je sastanak predstavnika DCK BiH sa kolegama iz Švajcarskog Crvenog krsta/križa u BiH.\nSastanku su prisustvovali: g-din Branko Leko, glavni tajnik DCKBiH, g-đa Mihela Hinić, ispred Švajcarskog Crvenog krsta/križa, g-din Namik Hodžić, generalni sekretar CKFBiH, g-din Denis Šehanović, sekretar CK BDBiH, g-din Senadin Kumro, koordinator za pripremu i odgovor na katastrofe CKFBiH, g-din Nemanja Zekić, koordinator projekta „Izgradnja institucionalne pripremljenosti DCKBiH u oblasti pripreme i odgovora na katastrofe“, g-đica Azra Bričić,finansijski menadžer, g-đa Ivana Grujić, koordinator za programe i humanitarna pitanja - u prvom dijelu sastanka,g-đica Žaklina Ninković, koordinator za međunarodnu saradnju i asistent glavnog tajnika u drugom dijelu sastanka.\nU prvom dijelu sastanka g-din Leko, glavni tajnik DCKBiH je dao kratak osvrt na aktivnosti koje su prethodile, te je potvrdio da je cilj sastanka koji se održava potpisivanje Projektnog Ugovora između Društva Crvenog krsta/križa BiH, Crvenog krsta Republike Srpske, Crvenog križa Federacije BiH, Crvenog krsta/križa Brčko Distrikta BiH i Švajcarskog Crvenog krsta/križa vezano za realizaciju projekta „Izgradnja institucionalne pripremljenosti DCK BiH u oblasti pripreme i odgovora na katastrofe“ za vremenski period 01. april 2018. godine – 31. decembar 2020. godine za područje Bosne i Hercegovine.


Pomak u prikupljanju nafte\nAmerički predsednik Barak Obama snimio je redovno, subotnje obraćanje naciji u Luizijani, obećavajući pomoć pogodjenom području\nPredstavnici američke Obalske straže navode da čep koji je postavljen preko oštećene cevi iz koje se izliva nafta u Meksički zaliv pomaže da se veće količine nafte preusmere ka tankeru koji je prikuplja na površini mora.\nAdmiral Obalske straže Ted Alen rekao je novinarima da je naftna kompanija Bi Pi prikupila 6,000 barela nafte iz oštećene cevi u prva 24 sata od postavljanja čepa. BP procenjuje da iz cevi svakoga dana u more iscuri približno 19,000 barela.\nAlen kaže da nafta nastavlja da se izliva iz otvora na čepu, i da se naftna kompanija nada da će zapušiti te otvore, čim bude uspela da stabilizuje pritisak u cevi koja vodi ka površini.\nU redovnom obraćanju gradjanima u subotu, američki predsednik Barak Obama izjavio je da će se boriti na strani zajednica koje su pogodjene izlivanjem nafte sve dok kriza ne bude rešena. Obama je opisao napore svoje administracije da zaustavi i očisti milione litara nafte koji su počeli da nanose štetu američkim obalama.\nObama je u petak obišao južnu državu Luizijanu da bi se uverio u napore energetskog giganta BP-a da zaustavi izlivanje nafte iz oštećene cevi.


JBL PartyBox 100 – Hi-Files\nBojan Jović· 21/09/2019\nSerija PartyBox lansirana je prošle godine s modelima 200 i 300, a nedavno je proširena još moćnijim zvučnikom 1000, kao i trenutno najmanjim modelom 100, koji se ovom prilikom našao na našem testu.\nIpak, zvanje “najmanjeg u PartyBox seriji” treba prihvatiti s rezervom jer je PartyBox 100 i dalje masivniji od većine blutut zvučnika na tržištu. Kućište u formi kvadra teško će naći mesto na stolu ili polici jer ima visinu od oko 55 centimetara, uz kvadratnu osnovu sa stranicom nešto kraćom od 30 centimetara. Dizajn je u potpunosti preuzet od većeg modela PartyBox 200/300, što podrazumeva snažno zaobljene ivice i ojačanja na kućištu, pa PartyBox 100 deluje zaista robustno i izdržljivo.\nPrednji panel je gotovo u celosti prekriven čvrstom metalnom mrežicom, a jednoobraznu površinu remeti samo logo kompanije u središtu. Pored ojačanja protiv habanja i velikog, ali diskretnog JBL logotipa, na bokovima se nalaze gumene nožice, pa se PartyBox 100 može postaviti i u vodoravni položaj. Površina gornje strane neznatno je uvučena kako bi tasteri bili donekle zaštićeni od udaraca i drugih stvari koje mogu biti stavljene na zvučnik. Ovde nailazimo na komande za uključivanje, aktivaciju blutut veze, podešavanje Bass Boost sistema i frontalnog osvetljenja. Navedene komande opremljene su iluminacijom koja signalizira status, a tu je i niz od pet sitnih LE dioda za indikaciju napunjenosti interne baterije kapaciteta 2.500 miliamper-sati. Na gornjoj strani još su prisutne kontrole za glasnoću, kao i taster za upravljanje reprodukcijom.\nNa gornjem i donjem rubu zadnje strane integrisane su masivne ručke za nošenje, koje ujedno predstavljaju zaštitu za kontrolni panel na zadnjoj strani. Pored analognog audio ulaza i izlaza u formi 3,5-milimetarskih priključaka, ovde su prisutni USB-A port za reprodukciju s prenosivih skladišta i za punjenje drugih uređaja, kao i specijalitet serije PartyBox – 6,35-milimetarski ulazi za mikrofon i gitaru, sa zasebnim kontrolama za gain, odnosno glasnoću. Pored toga, u dnu zadnje strane smešteni su veliki bas-refleks otvor i priključak za strujni kabl.\nZa žurku i svirku\nU skladu sa svojim dimenzijama, PartyBox 100 kao od šale ispunjava svaku prostoriju muzikom, uz snagu koja je dovoljna i za ozvučavanje otvorenog prostora. Zvuk je moćan i upečatljiv, kakav se i očekuje od jednog JBL-a, a posebno nas je impresionirala odlična dinamika – detaljnost je sasvim dobra i pri tišem slušanju, dok tokom glasnog slušanja ne dolazi ni do kakvih čujnih izobličenja.\nZa dobar zvuk zaduženi su par niskotonskih jedinica prečnika 133 milimetra i par 57-milimetarskih visokotonaca, koji su smešteni ispod mrežice na prednjem panelu. Za pokretanje je upotrebljena amplifikacija od ukupno 160 vati, a navedena postavka pokazala se kao sasvim dorasla i ozbiljnijim zahtevima tokom reprodukcije. Očekivano, stereo-efekat nije posebno izražen i u tom smislu PartyBox 100 ne može se meriti s pravim dvokanalnim sistemima, ali se veličina zvučnika ogleda u impresivnoj muzičkoj prezentaciji. U pogledu razvijenosti zvučne scene, PartyBox je daleko ispred svih manjih blutut zvučnika, a situacija se dodatno popravlja ukoliko ga postavite u vodoravni položaj.\nUprkos nešto toplijem tonskom balansu, PartyBox 100 prikazuje veliki broj detalja i sposoban je da verodostojno prenese emocije u muzici. Energija, naravno, nikad nije dovedena u pitanje, a sve je podvučeno sjajnim basovima. Najniži tonovi su masivni i precizni, a na uho bi se reklo da PartyBox 100 zaista ispunjava obećanje proizvođača o spuštanju sve do 45 herca. Pored toga, u gornjim basovima vladaju ritmičnost i brzina, uz dovoljno jasnu prezentaciju finesa.\nSrednji i gornji deo spektra odlično su se pokazali u numeri “Cantaloupe Island” Herbieja Hancocka. Baš kao što treba, skelet muzike činio je melanholičan i nenametljiv zvuk klavira; noseći glavnu melodiju, zvuk trube bio je mekan, a opet dovoljno prodoran; ritam-sekcija bila je sasvim diskretna, uz izuzetak glasnih činela, koje su bile sjajno ocrtane i upotpunjene preciznim odjekom.\nPored kvaliteta zvuka, PartyBox 100 se pokazuje kao savršeno rešenje za sve ideje koje bi vam mogle pasti na pamet tokom žurke, jer omogućava priključivanje mikrofona i gitare. Dakle, ukoliko želite da pređete s reprodukcije na živo izvođenje ili ste samo odlučili da oterate goste, ovaj zvučnik će vam pomoći i u tome. Dodatno, na raspolaganju vam je lajtšou sačinjen od LED okvira zvučničkih jedinica i dva dodatna stroboskopska svetla, koja se mogu podesiti da rade u nekoliko predefinisanih modaliteta, ali i potpuno isključiti. Na kraju, žao nam je što nismo imali prilike da čujemo dva PartyBox 100 zvučnika uvezana u bežičnu stereo-postavku – sigurni smo da bi pomrsili račune i nekim tradicionalnim hi-fi sistemima.\nUkupna snaga: 160 W\nFrekvencijski opseg (-6 dB): 45 Hz - 18 kHz\nTopologija: 2x133 mm bas, 2x57 mm visokotonac\nUlazi: 1x3,5 mm, 2x6,35 mm\nIzlazi: 1x3,5 mm\nDodatno: USB-A, blutut\nInterna baterija: 2.500 mAh\nDimenzije (ŠxVxD): 288x551x290 mm\nCena: 299 evra\nRobustno i izdržljivo kućište.\nMoćan i dinamičan zvuk.\nEnergičnost i detaljnost.\nSkromna interna baterija.\nPrevious ArticleMotorola Moto G7 Plus\nNext ArticleBraun Audio na IFA sajmu


Ruski pesnik otkrio detalje susreta sa Emirom Кusturicom - Rebelgrade\nRuski pesnik otkrio detalje susreta sa Emirom Кusturicom\nPočetna » Kultura » Književnost » Ruski pesnik otkrio detalje susreta sa Emirom Кusturicom\n– Od svih lekova koje uzimam, poezija mi najviše prija. Lekari to ne razumeju. I kada sam čitao tvoje pesme, moj dragi srpski brate, ja sam se osećao zdravim – govorio je Jevgenije Jevtušenko (1933-2017) našem piscu Goranu Lazoviću.\nVeliki ruski pesnik bio je star i narušenog zdravlja kada je sa Lazovićem, u svom domu, vodio duge razgovore. I oni su ovekovečni u knjizi „Planeta Jevtušenko” koju je nedavno objavila Izdavačka kuća „Srboart” u ediciji „Hit izdanja”. Jevtušenko se prisetio susreta sa Oskarom Davičom, Emirom Кusturicom, Ljubom Tadićem, Izetom Sarajlićem i drugim značajnim ličnostima, ali i gostovanju na FEST-u, književnim večerima i obilasku beogradskih pijaca, gde je rado slušao priče običnih ljudi.\nU njegovom „leksikonu” je i jedna Milena iz Pančeva, u koju je bio zaljubljen. Poverio je i manje poznate zanimljivosti iz svog bogatog života, jer kako Lazović navodi, njegov sagovornik Jevtušenko, bio je čovek burne biografije. O tome najbolje svedoče činjenice da je obišao 112 zemalja na gotovo svim kontinentima, družio se sa političarima, pesnicima, piscima, slikarima…Svoju poeziju kazivao je pred 200.000 ljudi. Dela su mu prevodili na 70 jezika, a njegove zbirke su objavljivane u milionskim tiražima, što je danas gotovo nezamislivo za jednog pesnika.\nAutor priznaje da je Jevtušenko s puno žara pričao o Feliniju, Merlin Monro, Sartru, braći Кastro… Na stranicama Lazovićeve knjige su i odabrane Jevtušenkove pesme i fotografije, kao i novinski tekstovi, objavljeni u susret ovoj knjizi, povodom dokumentarnog filma „Svet bez granica – Jevgenija Jevtušenka” ruskog reditelja Aleksandra Jakova, koji je premijerno prikazan u Moskvi.\nGoran Lazović u ovom filmu ima ključnu ulogu, jer Jevtušenko njemu poverava svoju životnu priču. Predgovor za knjigu napisao je prof. dr Mališa Stanojević, sa Filološkog fakulteta. On ocenjuje da Goran Lazović ide u susret ljudima koji govore i imaju priču. Delo je pisano književnim i publicstičkim stilom.\nКnjiževnik Pero Zubac, umesto pogovora napisao je pismo u kome autoru poručuje da se ovim delom odužio za prijateljstvo i nesumnjivo poverenje, svom literarnom sabratu i uzoru Jevtušenku. Zubac oživljava svoje književno sećanje koje doseže do mladosti kada je upoznao Jevtušenka. Pismo, kao doprinos ovoj knjizi napisao je i Igor Abroskin iz Jevtušenkovog rodnog mesta Stanica Zima, zahvaljujući Lazoviću što se setio da sačuva sećanje na Jevtušenka, njegovog zemljaka, koji se dolazeći u rodno mesto vraćao u svoje detinjstvo.\nPod naslovom „Dugonogi Don Кihot”, svoja sećanja na susrete sa Jevtušenkom izneo je i pesnik Božidar Šujica. Novinar Bogdan Ibrajter Tane za Lazovićevu knjigu uradio je po fotografijama crteže sa likom Jevgenija Jevtušenka. Za likovnu obradu bila je zadužena ruska slikarka Irina Vlasova.\nКnjiga će uskoro biti predstavljena u Beogradu i drugim gradovima u Srbiji.


Britanija: Tajni seksualni život baka i deka - Penzin\nPočetna Magazin Godine Britanija: Tajni seksualni život baka i deka\nFotografija iz teksta: Seksualni odnosi ne prestaju usled nedostatka želje\n„To je tajni seksualni život vaših roditelja i baka i deka“, rekla je jedna 70-godišnjakinja novinarima. Zapravo, 51 odsto ljudi starijih od 60 godina reklo je novinarima ove TV stanice da su seksualno aktivni, a mnogi govore o tome kako uživaju u kasnom seksualnom procvatu.\nU eksluzivnom istraživanju, Vesti Channel 4 su sprovele detaljne intervjue sa 76 osoba starijih od 60 godina i anketirale još oko 500 širom Velike Britanije kako bi saznale više o ljubavi, seksu i vezama u onome što ubrzano postaje nova starost.\n„Mogu da vam kažem da ponekad na ulici pomislim: ‘O da, sa ovim bi bilo lepo otići u krevet'“, rekla je novinarima Viki (70) iz Dorseta.\nDžoi (69) iz Londona kaže: „Došao sam do tačke kada sam pomislio da ću ubrzo otegnuti papke.“ Zato se tri meseca pre razgovora sa novinarima priključio sajtu za upoznavanje gej muškaraca. U vreme intervjua, viđao je u proseku četiri muškarca nedeljno.\nDžoi je kao skoro polovina ispitanika (46 odsto) koji su novinarima rekli da je seks važan u njihovim životima.\nUprkos tome što se mnogi u sebi osećaju oslobođenim, mnogi su rekli i da osećaju da društvo ne odobrava seks među starijim osobama. Mnogi su osećali kao da ih ne primećuju i mnoge žene su se osećale nevidljivim posle menopauze.\nMargaret (67) iz Oksfordšira objašnjava novinskoj ekipi: „Još uvek osećamo da imamo pravo da budemo seksualna bića, kao i sve drugo. Mi nismo samo bake – Makar ja nisam!“\n„Mora da mladi ljudi danas misle: ’O Bože, to je odvratno, znate, da baka to radi’“, kaže Majra (67) iz Eseksa. Ali bake to rade i trećina onih koji su sami, izjavili su da bi zaista želeli da upoznaju nekog.\nI baš kao i sve više mladih, i stariji se okreću internetu zarad upoznavanja.\nKoni (83) iz Londona prijavila se na sajt za upoznavanje iako ne zna da radi na kompjuteru. Njena unuka Nikola služi joj i kao pomagač i kao čuvar, kao i za biranje onih za koje misli da joj odgovaraju. Nikola šalje smajlije čoveku po imenu Džon koji je zapao njenoj baki za oko. Koni kaže novinarima da Nikola ne treba da brine zbog nje. „Ja sam sasvim sabrana, znam o čemu se tu radi.“\nStela i Piter su se upoznali na jednom od sajtova za upoznavanje i venčali godinu dana pre razgovora sa novinarima Channel 4. Prethodno su oboje ostali bez dugogodišnjih partnera.\nPiter, kome je bilo 70 godina u to vreme, seća se koliko je živaca bilo potrebno da se počne sve iznova nakon mnogo godina bez seksa: „Sećam se da sam sedeo na sofi sa Stelom i razgovarao o ovome, objašnjavajući da zapravo ne znam da li išta još uvek funkcioniše. Tako da smo odlučili da saznamo.“\nInternet je učinio da pronalaženje partnera bude mnogo lakše, tvrde britanski novinari, ali je veća seksualna aktivnost povećala stope polno prenosivih bolesti. Polno prenosive bolesti su se zapravo udvostručile kod populacije stare od 50 do 90 godina tokom prethodne decenije.\nDžastin Gafni, konsultant za seksualno zdravlje, kaže: „Postoji određeni stepen naivnosti kod starije populacije koja jednostavno ne vidi da je u opasnosti od polnih infekcija„. U stvari, stariji ljudi postaju anatomski podložniji polno prenosivim bolestima kako stare, pa ipak 64 odsto ispitanika koji su ili u novim vezama ili izlaze, nisu tražili savet o seksualnom zdravlju.\nKod konsultanta Džastina dolazili su ljudi koji su koristili proizvode iz domaćinstva kao lubrikante – šampon, kreme za ruke, čak i jestivo ulje. „Možda bi trebalo da se usmerimo na obezbeđivanje usluga koje su više prilagođene starijim ljudima.“\nNije nikakvo iznenađenje da stariji ljudi rizikuju. Mnogi od ispitanika u ovoj emisiji rekli su novinarima da su njihovi prvi brakovi iz 50-ih i 60-ih godina prošlog veka bili uzdržani, i da, ako danas već ponovo upoznaju nove ljude, onda su spremni da eksperimentišu i da uživaju u mnogo snažnijim, uzbudljivijim vezama.\nNeke žene su tek u kasnijim godinama postigle orgazam prvi put u životu. Solanž (79) iz Velsa objašnjava: „Možda sam bila u 40-im kada sam dobila prvi nagoveštaj šta je to. Do 60-ih sam napokon shvatila šta je to. A u mojim 70-im: ’Da, to je to!’“.\nPošto su imali konvencionalne veze u prošlosti, mnogi ljudi sa kojima je novinarska ekipa razgovarala danas su izabrali da budu u vezama pod sasvim drugačijim uslovima. Solanž dodaje: „Moje viđenje starijih mušakaraca danas jeste da oni traže domaćicu ili nekoga ko će da brine o njima, a ja nisam spremna da prihvatim nijednu od te dve uloge „.\nZato je odvojen život rastući trend među starijim ljudima koji žele da održe vezu. Dejvid i Kerol žive jedno naspram drugog, pošto su se preselili iz Hejstingsa nakon smrti njihovih supružnika. Viđaju se skoro svaki dan, ali Kerol objašnjava: „Uzbudljivije je videti partnera onda kada se ne gledate sve vreme“.\nDejvidu je bilo stalo da izbegne neugodnosti koje sa sobom nosi deljenje istog prostora. „Ne želite da ponovo budete u bliskoj, čvrstoj vezi sa svim onim što ona nosi, sa svim onim svakodnevnim stvarima.“\nBritanski novinari su stalno, tokom svog istraživanja, slušali o tome kako je druga šansa za ljubav i seks došla potpuno neočekivano. Džoi dodaje: „Istina je čudnija od fikcije. Zgodan tip od 69? Ma nee, to ne biva. Ali, zaboga, dešava se. Zaista! Pogledajte kako sam ja zgodan!“\nPrvi deo ove emisije možete pogledati u videu ispod, što vam toplo preporučujemo naročito ako razumete negleski jezik.\nTags:aktivna starosthomoseksualciinternetljubavljubavne vezelubrikantimenopauzaorgazampolno prenosive bolestiporodicasajtovi za upoznavanjeseksseksualni odnosiseksualni životseksualnost starihupoznavanje putem interneta\nGordana (Niš): Uranak


Pravila bontona iz prošlosti: Deca se nisu mazila do navršene pete godine, žene nisu napuštale dom u toku trudnoće? - mediji.net\nAko vas zanima koja su neobična pravila bontona važila u različitim trenucima ljudske istorije, nastavite sa čitanjem…\nbontonPročitajte još na ovu temu\nistorijaPreko 700 vesti\nPevačica, koja je veoma rano počela karijeru, objavila je kratak snimak iz perioda kada je imala svega 17 godina | Poznati\nToma Panić otkrio je kakvu golgotu je preživeo sa bivšom partnerom Nadeždom Biljić koju je prevario u rijalitiju.Rijaliti učesnik istakao je da je njeno ponašanje bilo užasno.Uvek sam mislio da ima opravdanja, ali u nekim situacijama mislio da će biti bolje, ...\nDANAS NOLE ULAZI U ISTORIJU?! Đoković protiv Hrvata staje UZ RAME SVOM IDOLU, a preskače Nadala, Federera i Konorsa!\nFrancuski poklon kao simbol Njujorka slavi rođendan\nPodaci vezani za ovu statuu, prilično su zanimljivi. Naime, njen originalni naziv glasi “Sloboda obasjava svet“, iako je širom sveta statua poznata kao Kip slobode i predstavlja simbol Njujorka i Sjedinjenih država.\nNajboljeg tenisera sveta Novaka Đoković samo još jedna pobeda deli od cilja


Fergi predstavio pojačanja, menja taktiku zbog Japanca - Sportske.net\nFergi predstavio pojačanja, menja taktiku zbog Japanca\nKagava i Pauel, novi igrači Junajteda, danas su i zvanično predstavljeni. Fergi najavio da Junajted menja igru zbog Kagave.\nMančester junajted je danas predstavio pojačanja za ovu sezonu. Šinđi Kagava i Nik Pauel dobili su dresove sa brojem 25 i 26.\n"Možda dovedemo još jednog ili dva igrača sad kad je Evropsko završeno. Kada se igra veliki turnir bude odložen rad na dovođenju novih igrača. Sad je EURO završen i trudimo se da dovedemo još nekog." - kaže Fergi.\nO novim pojačanjima, Fergi je imao zanimljivu priču. Prvo, Pauel, koji je u Kruvu igrao u napadu, u Junajtedu će biti razvijan kao igrač sredine terena.\n"Pitao sam Darija Gradija da li bi Nik mogao da igra kao vezista i on misli da je to njegova prava pozicija. Isto to misli i Nik, kao i mi. Tako da ćemo ga razvijati kao veznog igrača." - rekao je Škot.\n"Što se Kagave tiče on igra malo isturenije. Biće ispred Nika. Retko menjamo igru zbog nekog igrača, ali u ovom slučaju možda nešto promenimo. On može da nam dosene veliku prednost pred protivničkim golom. Ako nastavi da postiže golove kao do sad biće sjajan igrač u Junajtedu." - obelodanio je Škot plan za Japanca.\nNavijači su se i nadali da je Japanac doveden sa ciljem da igru Junajted prenese bliže golu protivnika.\n"Obično dovodimo igrače odmah po završetku sezone. Tako da je i ovo bilo završeno čim je prelazni rok počeo. Sa Dariom Gradijem smo znali da neće biti problema, oko Kagave je bilo više pregovora. Srećni smo što smo dobili igrače koje smo hteli." -rekao je Ser Aleks.


Od 1. januara novi način obračuna novčane naknade - PPmedia\nPosted on\t25 децембра, 2017 2:56 pm by adminpp033\nNacionalna služba za zapošljavanje obaveštava građane da je Narodna skupština Republike Srbije usvojila Zakon o izmenama i dopunama Zakona o zapošljavanju i osiguranju za slučaj nezaposlenosti. Zakon je stupio na snagu 25.12.2017. godine, osim odredaba kojima su izmenjene odredbe članova 69. i 70. Zakona o zapošljavanju i osiguranju za slučaj nezaposlenosti, koje počinju da se primenjuju od 01.01.2018. godine, odnosno 01.01.2019. godine, navode u saopštenju iz Nacionalne službe za zapošljavanje.\n– Prosečna godišnja zarada po zaposlenom isplaćene u Republici Srbiji prema poslednjem objavljenom podatku organa nadležnog za poslove statistike u trenutku ostvarivanja prava na novčanu naknadu i\n– Osnovice dnevne novčane naknade koja je propisana zakonom u iznosu od 1000 dinara i u sebi sadrži pripadajuće doprinose za zdravstveno i penzijsko i invalidsko osiguranje. Ova osnovica dnevne novčane naknade se usklađuje jednom godišnje sa godišnjim indeksom potrošačkih cena u prethodnoj kalendarskoj godini.\nPostupci započeti pre stupanja na snagu ovog zakona okončaće se po odredbama zakona i opštih akata po kojima su započeti, zaključuje se u saopštenju za javnost Nacionalne službe za zapošljavanje.\nOznake: najnovije vesti Nova Varoš, smeštaj Pribojska Banja, vesti nova varoš, vesti priboj, vesti prijepolje


Budućnost #za5 – UNSS\nPoslovi #za5 – Zanimljiva predavanja o modernim zanimanjima\nČuo/la si za Community Manager-a, Key Account Manager-a, PHP Developer-a, Account Manager-a, UX/UI Dizajnera i mnoga druga popularna zanimanja, ali donekle ili uopšte ne znaš čime se ti ljudi zapravo bave. Mi ćemo ti kroz zanimljiva i interaktivna tematska predavanja omogućiti da iz prve ruke saznaš šta je to što ti ozbiljni ljudi rade, kakav je njihov svakodnevni posao i koji je bio njihov profesionalni put do tih pozicija. Materijali sa predavanja će biti postavljeni i online, tako da ćeš u svakom trenutku moći da istražiš ono što te najviše zanima. Zato redovno posećuj naš veb-sajt i društvene mreže i saznaj više o zanimanju koje u budućnosti može da bude baš tvoje.\nSpremi se #za5 – nauči kako da se spremiš za prvi posao\nSigurno si nekad video CV ili nečiji LinkedIn profil, ali kako da znaš koji je najbolji i koji će se dopasti poslodavcu? Kroz edukativno-praktične radionice u srednjim školama, koje se održavaju u 11 gradova širom Srbije, biće ti jednostavnije da razumeš kako da napišeš CV #za5, LinkedIn #za5, spremiš se za intervju za posao #za5, a dobićeš i mnogo drugih korisnih saveta. Očekuj nas možda baš u tvom gradu!\nLeto #za5 – pronađi svoju prvu praksu/posao\nŽeliš da učiš, stekneš iskustvo i ostvariš kontakte, a usput i zaradiš novac za letovanje? Leto #za5 je akcija koja će ti pomoći da uvidiš važnost praktičnog sticanja znanja kroz letnje poslove i prakse, upoznaš nove ljude i razmeniš iskustva, a dodatna dobrobit je zarada koju možeš da ostvariš. Iskoristi ovo leto da se dobro zabaviš i stekneš prvu stavku #za5 u svom CV-ju!\nStart up #za5 – Startuj svoj biznis brzo i lako\nHoćeš da budeš „sam svoj gazda“? Želiš da budeš preduzetnica? Da ponosno nosiš tu važnu titulu direktora ili direktorke, ali ne znaš kako? Šta ti je sve potrebno od dokumenata za registraciju firme, koja forma preduzeća je najpogodnija baš za tebe, kako se obračunava PDV-a, kako se pravi faktura i sva ostala pitanja koja te muče, saznaj kroz “Startup #za5” karavan. Realizuj svoju poslovnu ideju uz pomoć naših saveta i pokreni svoj biznis #za5!\nZajedno sa Centrom E8, uz organizacionu i PR podršku agencije V+O Communication realizuju ovaj projekat i omogućavaju ti da se lakše spremiš za buduću karijeru i istovremeno se dobro zabaviš. Projekat je podržan od strane Coca-Cola Fondacije, Ministarstva omladine i sporta Republike Srbije i Privredne komore Srbije.\nCentar E8 je nevladina omladinska organizacija osnovana 2004. godine, koja je akreditovana za EVS (Evropski volonterski servis u okviru programa „Mladi u akciji“ Evropske komisije). Centar E8 edukuje mlade na teme zdravih stilova života, ekonomskog osnaživanja mladih, rodne ravnopravnosti, prevencije nasilja i značaj aktivizma u društvu. Ova organizacije je realizovala razne programe za mlade koje su podržali svetski poznate institucije i fondacije poput: CARE International, Ministarstvo inostranih poslova Norveške, Ministarstvo omladine i sporta Srbije, USAID preko ISC, UN i Evropska komisija.\nV+O Communication je vodeća konsultantska kuća u oblasti komunikacija u jugoistočnoj Evropi. Kao regionalni partneri i konsultanti brojnih korporacija, vlada, institucija, organizacija i njihovih lidera, V+O Communication pokriva čitav spektar najrazličitijih usluga iz oblasti konsaltinga i komunikacija, pružajući usluge za više od 120 vodećih multinacionalnih i lokalnih kompanija. V+O Communication ima bogato iskustvo u razvijanju, implementaciji i merenju rezultata brojnih projekata podrške zajednici.\nCoca-Cola Fondacija je osnovana je 1984. godine, sa idejom da svake godine kompanija Coca-Cola vrati zajednici 1% svojih poslovnih prihoda. Samo u 2017. godini, Coca-Cola i Coca-Cola Fondacija vratile su zajednici više od 138 miliona dolara direktno podržavajući skoro 300 organizacija u više od 70 zemalja širom sveta kroz različite programe. Pored ekonomskog osnaživanja žena, pristupa čistoj vodi, obrazovanja i građanskih inicijativa, prioritet Coca-Cola Fondacije je i osnaživanje i razvoj mladih.\nMinistarstvo omladine i sporta Republike Srbije kao jedan od svojih prioriteta navodi sistemsko uređenje oblasti omladinske politike, unapređenje položaja, statusa i učešće mladih u društvu, kao i kvalitet njihovog života. Mladi predstavljaju izuzetno značajnu kategoriju stanovništva i nosioce budućeg razvoja i promena u procesu evropskih integracija naše zemlje i stoga posebu pažnju posvećuju njihovim potrebama, stavovima i željama. Ministarstvo omladine i sporta Republike Srbije drugi put za redom podržava projakt Budućnost #za5.


Lepa mesta • Vodič kroz Srbiju\nNastalo je, kaže narodna priča, od velike vode koja je nekad prekrivala celu Peštersku visoravan. Iako je veštačko, ovo jezero predstavlja pravu riznicu prirode i zdravlja, ekosistem koji složno dele retke životinjske i biljne vrste Legenda kaže da je cela Pešterska visoravan nekada bila pokrivena velikim jezerom. U njemu je živela troglava aždaja koju je ubio hrabri vitez Đorđe, onaj ...\tOpširnije »


25/02/2020 | 19:25 ⇒ 19:55 | Izvor: RTRS\nU parlamentarnu proceduru upućen je Prijedlog zakona o izboru sudija Ustavnog suda BiH, prethodno biranih od predsjednika Evropskog suda za ljudska prava. Potpisnici zakonskog rješenja - svi poslanici SNSD-a, Srpskog kluba i HDZ-a BiH predložili su da troje domaćih sudija imenuje Predsjedništvo BiH, a njihovo imenovanje potvrđuje Dom naroda. I prije nego je akt upućen u proceduru, specijalni predstavnik Evropske unije u BiH Јohan Zatler rekao je da su izmjene u radu Ustavnog suda moguće, uz poštivanje procedura i dogovor političkih lidera.\nPredloženo zakonsko rješenje podrazumijeva da troje domaćih sudija kao zamjene strancima imenuje Predsjedništvo BiH. I to jednog iz Republike Srpske i dva iz Federacije BiH – iz različitih naroda. Imenovanje potvrđuje Dom naroda bh. Parlamenta - natpolovičnom većinom u svakom klubu konstitutivnih naroda.\nUz državljanstvo BiH i pravo glasa, nasljednici stranih sudija treba da budu "istaknuti pravnici visokog moralnog ugleda". Strancima u Ustavnom sudu mandat bi prestao danom stupanja na snagu Zakona, odnosno osmog dana nakon objavljivanja u Službenom glasniku.\n- Potpuno je u skladu sa preporukama Evropske komisije, zasnovan na Ustavu i ono što je nama najznačajnije, mislim da je zasnovan na realnim potrebama ovog društva da sazrije. Naše je mišljenje da sređivanje stanja u državi treba da krene od najviših instanci - izjavila je poslanik SNSD-a u PD PS BiH Snježana Novaković - Bursać.\nPredloženo zakonsko rješenje, ustavno uporište nalazi u članu šest – koji je još u Dejtonu Parlamentarnoj skupštini ostavio mogućnost da zakonom uredi način izbora "zamjene" stranim sudijama i to pet godina nakon prvih imenovanja, a prošlo je već 25 godina!\nDa nasljednici strancima budu birani u entitetskim parlamentima, kakva je aktuelna ustavna obaveza za šest domaćih sudija, mogućnost je koju su zagovarali poslanici SDS-a i PDP-a. No ta mogućnost povlači i obavezne izmjene Ustava BiH, što komplikuje procedure. Predloženo zakonsko rješenje Parlamentu Srpske ostavlja mogućnost posrednog izbora.\n- Svi ljudi u Domu naroda što se tiče iz Republike Srpske su izabrani u parlamentu Republike Srpske tako da je taj parlament zadržao svoju vjerodostojnost i suštinski dvojicu sudija bira neposredno, a jednog posredno s tim da nema nikakvog prenosa nadležnosti, što je trenutno alibi za rezervu prema ovome zakonu SDS-a i PDP-a - izjavio je poslanik Ujedinjene Srpske u PD PS BiH Nenad Stevandić.\nPredloženo rješenje upućeno je u redovnu parlamentarnu proceduru, što ostavlja mogućnost amandmanskog djelovanja. Ne isključuje ni mogućnost javne rasprave. Ipak, SDA ne odstupa ni za milimetar. Puna podrška i zaštita stranih sudija.\n- Ustavni sud je ustavna kategorija i da njegove nadležnosti nisu propisane zakonom već Ustavom BiH. Zakon o Ustavnom sudu je nešto sasvim novo, a prema mišljenju Evropske komisije u Ustavu BiH ne postoji imperativna norma promjene stranih sudija - izjavio je poslanik SDA u PD PS BiH Denis Zvizdić.\nIli "imperativnu normu" tumači kako kome u BiH odgovara!? Јer upravo u mišljenju na koje se Zvizdić poziva, stranci u Ustavnom sudu, "zasmetali" su Evropskoj komisiji kada je u maju prošle godine – posljednji put "skenirala" stanje u BiH. A osim načina izbora sudija, moguće su i izmjene u radu Ustavnog suda BiH, stav je specijalnog predstavnika Evropske Komisije.\n- Izmjene u radu Ustavnog suda BiH su moguće, ali je potrebno ići putem struktura i u skladu sa procedurama. Građani očekuju od političara da pronađu rješenje i to je sada prioritet broj jedan - izjavio je specijalni predstavnik EU u BiH Јohan Zatler.\nRepublici Srpskoj strane sudije zasmetale su još prije 15 godina, kaže srpski član predsjedništva BiH Milorad Dodik, kada su združeno, sa bivšim funkcionerima SDA, a sadašnjim sudijama, počeli da ukidaju sve što ima predznak srpski. Od simbola pa do grunta.\n- Pošto su završili sa pričom o simbolima, sada su krenuli na imovinu i sada je ovo neki probni balon. I drago je meni što su svi politički faktori u Republici Srpskoj shvatili da se radi o jednom teškom, veoma važnom trenutku za Republiku Srpsku i što su od početka bili spremni da uđu organizovano u suprotstavljanje toj priči. To što je Narodna skupština usvojila je sasvim u pravu da branimo naše interese i u skladu sa Dejtonskim sporazumom - izjavio je Dodik.\nA to što je usvojio Ustavni sud BiH nema uporište u Ustavu, kaže profesor Radomir Lukić. Јer zakonsko regulisanje poljoprivrednog zemljišta ne spada u nadležnost BiH.\nPredloženo zakonsko rješenje kojim bi se stranim sudijama, nakon četvrt vijeka, uskratila dobrodošlica, pred poslanicima bi se moglo naći već na sljedećoj sjednici Predstavničkog doma.\nTuzla: Tri osobe pozitivne, ukupno 33


KK Mega Vizura - Blic Sport\nMilojević: Možemo da se vratimo na pobednički kolosek\nTrener Mega Leksa Dejan Milojević rekao je da veruje da njegovi košarkaši u Zadru mogu da prekinu seriju poraza i vrate se na pobednički kolosek.\nJedva se zaustavio: Vujošević umalo nasrnuo na sudije!\nTrener Partizana Duško Vujošević ni protiv Mega Leksa nije mogao da obuzda svoj temperament, već je umalo nasrnuo na sudije i isključen je u 28. minutu meča 11. kola ABA lige.\nDžikić: Videli smo zašto je Jokić MVP, videli smo majstora u pravom svetu\nTrener košarkaša Krke Aleksandar Džikić pohvalio je Nikolu Jokića za partiju koju je pružio u pobedi Mega Vizure sa 80:72 na gostovanju slovenačkoj ekipi.\nKošarkaši Mega Vizure savladali su Krku na gostovanju sa 72:80 u devetom kolu ABA lige, dok je Solnok slavio minimalnu pobedu nad Zadrom sa 82:81. Budućnost je nastavila sa pobedama, pa je "Morači" bila bolja od Olimpije 76:61, Metalac je bio silan protiv Levskog 81:54, a MZT je slavio u gostima protiv Igokee 76:61.\nLoša završnica: Mega Vizura prvi put u istoriji poražena od Solnoka\nKošarkaši Mega Vizure poraženi su u osmom kolu ABA lige od Solnoka 85:80 u Sremskoj Mitrovici, a mađarski timu je prvi put u istoriji slavio protiv domaćina ove utakmice.\nMegin Miljenović najkorisniji igrač 5. kola Jadranske lige\nNenad Miljenović, košarkaš Mega Vizure, ostvario je najveći indeks korisnosti u 5. kolu ABA lige.\nMega napravila novo iznenađenje, Olimpija deklasirana sa "+19"\nKošarkaši Mega Vizure iznova su napravili rezultat vredan poštovanja u Jadranskoj ligi, u kojoj su već "uzeli meru" Ciboni, a u 5. kolu savladali i Olimpiju, i to sa 85:66 (23:13, 14:21, 20:13, 28:19).\nLuka Mitrović MVP četvrtog kola ABA lige\nKapiten Crvene zvezde Telekom Luka Mitrović bio je jedan od najzaslužnijih za četvrti uzastopni trijumf crveno-belih u regionalnom takmičenju, što mu je donelo titulu najkorisnijeg igrača u četvrtom kolu ABA lige.\nZvezda ubedljiva protiv Mege, a Kalinić ima prigovore: Nije sve bilo sjajno\nKošarkaši Crvene zvezde Telekom još uvek ne znaju za poraz u sezoni 2014/2015, u četvrtom kolu ABA lige savladan je talentovani tim Mega Vizure sa prilično ubedljivih 93:77, no Nikola Kalinić, reprezentativac iz redova crveno-belih, nije bio najzadovoljniji.\nMega partija Mitrovića za petu vezanu pobedu Zvezde!\nKošarkaši Crvene zvezde Telekom ne znaju za poraz ove sezone pošto su u četvrtom kolu ABA lige savladali Mega Vizuru u Železniku sa 93:77 (26:29, 25:15, 17:17, 25:16) uz sjajnu partiju kapitena Luke Mitrovića.\nRadonjić: Mega je ispit koncentracije posle Galate, Kešelj im je dobro pojačanje\nTrener košarkaša Crvene zvezde Dejan Radonjić rekao je da njegov tim mora maksimalno ozbiljno da pristupi meču protiv Mega Vizure, jer se radi o mladoj ekipi sa velikim potencijalom.\nMaraton ABA lige na Sport klubu: Zvezda čeka Megu, Partizan u Ljubljani, Metalac u Zagrebu\nPosle nedelju dana pauze za vikend se nastavlja takmičenje u ABA ligi. Nama najinteresantniji dueli na programu su u nedelju, kada sva četiri srpska kluba izlaze na teren. Derbi je u Ljubljani, ali ništa manje interesantno neće biti ni u Zagrebu i Beogradu.\nZvezda dočekuje Megu u Železniku\nKošarkaši Crvene zvezde Telekom ugostiće Mega Vizuru u četvrtom kolu ABA lige (nedelja, 21 čas) u hali u Železniku.\nKešelj potpisao za Mega Vizuru, debituje - protiv Zvezde!\nBivši košarkaški reprezentativac naše zemlje, Marko Kešelj, novi je igrač Mega Vizure, za koju će debitovati u nedelju protiv Crvene zvezde Telekom.\nMali klub sa velikim srcem: U Megi presrećni zbog pobede nad šampionom ABA lige\nKošarkaši Mega Vizure su savladali Cibonu, aktuelnog šampiona Jadranske lige, sa 78:74, pa i ne čudi veliko zadovoljstvo ekipe koja ove sezone nastupa u Sremskoj Mitrovici.\nVelika pobeda u Sremskoj Mitrovici: Mega režirala preokret protiv Cibone\nKošarkaši Mega Vizure pobedili su u Sremskoj Mitrovici zagrebačku Cibonu sa 78:74 (19:27, 17:16, 22:14, 20:17) u poslednjoj utakmici Trećeg kola regionalne Jadranske lige.\nKošarkaši Mega Vizure poraženi su u drugom kolu ABA lige od Levskog u Bugarskoj 98:89 (25:15, 32:23, 18:27, 23:24), dok je neuspeh zabeležio Metalac od Solnoka u Mađarskoj 67:51 (20:17, 15:4, 19:13, 13:17). Budućnost je nastavila sa dobrim igrama, ovog puta u Republici Srpskoj protiv Igokee 62:70 (8:18, 21:20, 18:16, 15:16).\nMega partija Jokića srušila MZT, Budućnost savladala Metalac u "Morači"\nKošarkaši Mega Vizure pobedili su MZT na startu ABA lige posle produžetka sa 103:95 (25:14, 16:13, 23:30, 20:26, 19:11) u Sremskoj Mitrovici, dok je Budućnost u "Morači" bila bolja od Metalca 65:61 (17:12, 17:26, 12:12, 19:11). Krka je iznenadila Cedevitu 80:72 (21:24, 17:13, 22:8, 20:17), a Zadar je na svom terenu porazio Igokeu 68:61 (17:13, 12:16, 24:12, 15:20).


Nasilje u porodici - Hrišćanska adventistička crkva\nApostol Pavle govori o Crkvi kao „domaćima u veri“; ona funkcioniše kao proširena porodica i nudi prihvatanje, razumevanje i udobnost svima, a posebno povređenima i oštećenima. Sveto pismo prikazuje Crkvu kao porodicu u kojoj je moguće ostvariti lični i duhovni rast kad osećaji izdaje, odbacivanja i boli daju mesta osećajima oproštenja, poverenja i zdravlja. Biblija govori i o ličnoj odgovornosti hrišćanina da sačuva hram svog tela od oskvrnjenja, zato što je mesto u kome nastava Bog.


Opšti uslovi korišćenja- Krofne\nProdavac Shopen je privredno društvo/preduzetnik osnovan u skladu sa pravom Republike Srbije, sa adresom sedišta u ul. Knez Mihailova 19, 11000 BEOGRAD, matični broj 123456789, PIB 123456789, sa registrovanom delatnošću , šifra delatnosti , kontakt podaci (tel: 011 1234567, e-mail: krofne@shopen.com, web: krofne.datakingcloud.rs ) („Prodavac“)\nProdavac prodaje svoje proizvode i usluge Kupcima („Proizvodi“) putem svoje online prodavnice Krofne („Online prodavnica“), kreirane korišćenjem Shopen e-commerce platforme kojom upravlja privredno društvo Shopen d.o.o. Beograd („Shopen“);\n1.3 OUP su dostupni Kupcu u svakom momentu na internet stranici Online prodavnice Krofne, a ugovori koje Kupci zaključuju sa Prodavcem na osnovu prodaje Proizvoda preko Online prodavnice po osnovu ovih OUP mogu se zaključiti samo na srpskom jeziku.\nU slučaju vraćanja robe i povraćaja sredstava kupcu koji je prethodno platio nekom od platnih kartica, delimično ili u celosti, a bez obzira na razlog vraćanja, Shopen je u obavezi da povraćaj vrši isključivo preko VISA, EC/MC, Maestro i Dina metoda plaćanja.\n4.3 Prodavac je u obavezi da izvrši Isporuku kupljene robe, a koju Prodavac ima na lageru, najkasnije u roku od isti dan od momenta izvršene uplate, odnosno prijema Porudžbenice ukoliko se plaćanje vrši pouzećem. U slučaju da Isporuka robe nije moguća, krivicom Kupca, Prodavac ima pravo da Kupcu naplati realne troškove prilikom ponovljene Isporuke robe (primera radi, troškove ležarine u magacinu Prodavca, isporuke na adresu Kupca, kurirske isporuke). Kao dokaz da je Isporuka neuspešna, Prodavcu će služiti zapisnik u kome će se navesti dan i čas kada je Isporuka trebala da bude izvršena i konstataciju zašto nije izvršena. Smatra se da isporuka nije realizovana krivicom Kupca ukoliko je pokušana najmanje dva puta od strane Kurirske službe.\n5.1 Ukoliko se konstatuje da je isporučena roba oštećena, nekompletna ili da nije u funkcionalnom stanju, tj. da nije saobrazna ugovoru Kupac (pod uslovom da se radi o Kupcu koji je potrošač u smislu odredba Zakona o zaštiti potrošača) ima pravo na reklamaciju iste u smislu odredaba Zakona o zaštiti potrošača. Prijava reklamacije se može izvršiti elektronskim putem slanjem reklamacije na e-mail krofne@shopen.com ili telefonom za reklamacije 011 1234567.\n6.2 U slučaju odustanka od ugovora, svi kupljeni proizvodi moraju biti vraćeni Prodavcu najkasnije u roku od 14 dana od slanja izjave o odustanku uz pripadajuću dokumentaciju (fiskalni isečak i račun-otpremnicu) i to primaocu: Shopen, sa adresom u ul. Knez Mihailova 19, 11000 BEOGRAD sa napomenom „Odustanak od ugovora“. Vraćanje proizvoda kupljenih putem Online prodavnice nije moguće u nekom od prodajnih objekata Prodavca već isključivo i samo na navdenu adresu.\n„Shopen, privrednog društva osnovanog u skladu sa pravom Republike Srbije, sa sedištem u ul. Knez Mihailova 19, 11000 BEOGRAD, matični broj 123456789, PIB 123456789, sa registrovanom delatnošću , šifra delatnosti , kontakt podaci (tel: 011 1234567, e-mail: krofne@shopen.com, web: krofne.datakingcloud.rs )\nZa sva pitanja i primedbe u vezi sa prodajom putem Online prodavnice možete nam pisati na e-mail: krofne@shopen.com.“\nOvo Obaveštenje o obradi podataka o ličnosti sadrži informacije o tome kako Shopen, obrađuje Vaše podatke o ličnosti prilikom korišćenja i kupoprodaje putem Krofne, u skladu sa Zakonom o zaštiti podataka o ličnosti („Službeni glasnik RS“ br. 87/2018) („ZZPL“).\nPosetiocima veb-sajta krofne.datakingcloud.rs i licima koja na drugi način ostvaruju interakciju sa nama.\nShopen, je privredno društvo koje prodaje svoje proizvode i usluge Kupcima putem svoje online prodavnice Krofne, kreirane korišćenjem Shopen e-commerce platforme kojom upravlja privredno društvo Shopen d.o.o. Beograd („Shopen“).\nVaše podatke o ličnosti, u svojstvu rukovaoca, obrađuje Shopen, sa sedištem u ul. Knez Mihailova 19, 11000 BEOG, matični broj: 123456789, PIB: 123456789 i odgovoran je za obradu Vaših podataka o ličnosti.\nMožete nas kontaktirati putem e-mail adrese: krofne@shopen.com ili\nU slučaju da imate bilo kakva pitanja u pogledu zaštite podataka o ličnosti možete se obratiti našem Licu za zaštitu podataka putem e-mejl adrese: krofne@shopen.com\nPosetilaca veb-sajta krofne.datakingcloud.rs i lica koja na drugi način ostvaruju interakciju sa nama.\nU ime Shopen obavezujemo se da ćemo čuvati privatnost svih naših kupaca. Prikupljamo samo neophodne, osnovne podatke o kupcima/korisnicima i podatke neophodne za poslovanje i informisanje korisnika u skladu sa dobrim poslovnim običajima i u cilju pružanja kvalititne usluge. Dajemo kupcima mogućnost izbora uključujući mogućnost odluke da li žele ili ne da se izbrišu sa mailing lista koje se koriste za marketinške kampanje. Svi podaci o korisnicima/kupcima se strogo čuvaju i dostupni su samo zaposlenima kojima su ti podaci nužni za obavljanje posla. Svi zaposleni Shopen odgovorni su za poštovanje načela zaštite privatnosti.\nShopen Knez Mihailova 19, 11000 BEOGRAD, Srbija 0111234567\nCopyright 2021 Shopen Sva prava su zadržana. Powered by shopen.com


Rukometni turnir na pesku ispunio očekivanja! | I ♥ KIKINDA\nNaslovna Vesti Sport Rukometni turnir na pesku ispunio očekivanja!\nRukometni turnir na pesku ispunio očekivanja!\nU Kikindi je za vikend, kraj otvorenih bazena SC „Jezero”, odigran 4. turnir u rukometu na pesku „Kikinda 2014”.\nPokrovitelj turnira je Opština Kikinda, a specijalni gost turnira bio je Branislav Radišić, prvi čovek Novosadskog turnira u rukometu na pesku. Treba reći da je na turniru bilo zvučnih rukometnih imena poput Vladimira Abadžića, bivšeg golmana novosadske Vojvodine i beogradskog Partizana i najboljeg rukometaša Srbije u 2008. godini. Takođe na turniru je učestvovao i aktuelni reprezentativac Srbije u rukometu na pesku, Branko Radaković.\nPrvog dana turnira, u petak, na programu je bila mala letnja školica rukometa na pesku, gde je trener mlađih kategorija MRK Kikinde, Stanimir Komarek, deci uzrasta od 4. do 8. razreda pokazao osnovne korake i poteze ovog sporta.\nU subotu je krenuo takmičarski deo turnira, program je počeo u 12 časova. Poslednjeg dana turnira, u nedelju igralu su se završne utakmice po grupama da bi potom usledile utakmice za plasman. Ukupno je odigrano 18 utakmica. Službena lica turnira su bile devojke iz Novog Sada i iz Temišvara, uloga delegata poverena je gospodinu iz Bačke Palanke. Priznanja pobedničkim ekipama dodelili su Branislav Radišić (proslavljeni rukometaš novosadske Vojvodine), Viktor Felbab (trener MRK Kikinde) i Lazar Miškov (EHF-ov delegat).\nRezultati završnice turnira:\n16.00 Polufinale I\nPeščane kobre- Farbara Pioker 2:1\n16.30 Polufinale II\nRodbina Dragana Jove Torbice- BHC Tuareg Bačka Palanka 1:2\n17.30 Treće mesto\nRodbina Dragana Jove Torbice- Farbara Pioker 2:1\nBHC Tuareg Bačka Palanka- Peščane Kobre 2:0\nBhc Tuareg Bačka Palanka\nRodbina Dragana Jove Torbice\nŠta ti radila\nNajbolji igrač turnira: Igor Milićević – Farbara Pioker (Kikinda)\nNajbolji golman turnira: Slavko Miškov – Peščane Kobre (Kikinda)\nPosebno ističemo da je turnir okupio preko 60 igrača, pobudio veliku pažnju među kikinđanima i da je gledanost utakmica za plasman bila izuzetno visoka.\nPrethodni tekst19 godina od „Oluje”: Težak izbeglički život\nSledeći tekstPrebio svoju suprugu u Kikindi – nakon svađe slomio joj ruku!


Zvornički osnovac Nikola Lazić osvojio vrijedne nagrade za najbolje napisano pismo – Zvornicki.ba\nObjavio: Autor : I.M. Objavljeno Jun 18, 2019\n„Pošte Srpske“ svake godine, u saradnji sa druga dva javna poštanska operatera iz BiH, organizuju izbor najboljeg literarnog rada, na zadatu temu, koji provodi Svjetski poštanski savez. Međunardoni biro je za ovogodišnje takmičenje u pisanju pisama za mlade odabrao temu: „Napiši pismo o svom junaku“.\nPismo učenika šestog razreda Osnovne škole „Sveti Sava“ iz Zvornika Nikole Lazića proglašeno je najboljim na području Republike Srpkse, dok je na 48. Međunarodnom takmičenju u pisanju pisama za mlade zauzeo drugo mjesto. Lazić je za svoje pismo nagrađen sa 200 КM, a dobio je i tablet uređaj.\nŠkola je zahvaljujući Lazićevom uspjehu dobila projektor i 1.000 KM koje je danas direktor Radne jedinice za poštanski saobraćaj Zvornik Miodrag Petrović uručio direktoru škole Radomiru Petroviću.\nLazić je rekao da je zadovoljan nagradom i dodao da mu je ona podstrek da nastavi sa pisanjem, ali da u tim aktivnostima neće zanemariti druge obrazovne predmete. On je istakao da je u pismu pisao o svom junaku nastavniku likovnog vaspitanja, Jovu Laliću.\nDirektor Osnovne škole „Sveti Sava“ Radomir Petrović rekao je da je škola nagrađena projektorom, kao obrazovna ustanova iz koje je stiglo najbolje napisano pismo sa područja Republike Srpske.\n– Osim projektora, školi je uručena i nagrada od 1.000 КM – podsjetio je Petrović i naglasio da ova škola učestvuje na svim ativnostima koje organizuju Pošte Srpske, kao što su „Najljepše pismo za Djeda Mraza“, „Najljepša novogodišnja čestitka“ i slične aktivnosti.\nZahvalivši se na nagradi, Petrović je rekao da će ova obrazona ustanova i ubuduće uzimati učešće u svakoj akciji koju organizuju Pošte Srpske.\ngradska osnovna skolanikola lazicosnovna skola Sveti Savapisanje pismapismopostaposteRadomir Petrovic


Carski rez je uobičajen, ali ipak složen hirurški zahvat u kojem se reže trbušni zid kako bi se doprlo do materice i ploda u njoj. Potpuni oporavak od operacije traje 4 do 6 nedelja, koliko je potrebno da rez zaceli. Mnoge buduće majke imaju lošu percepciju o carskom rezu kao bezbolnom načinu rađanja. On se izvodi pod anestezijom (nekad lokalnom, a nekad opštom) i u skladu sa tim je sam čin rađanja oslobođen boli, ali kada anestezija popusti, javiće se bol. Ako je bol prejaka, prepisuje se analgetik koji neće imati negativnog uticaja na dojenje.\nAko ste rodili uz lokalnu anesteziju, nakon porođaja u većini porodilišta doneće vam dete na maženje i prvi podoj. Majke koje rode carskim rezom ne mogu same pridići svoje dete na prsa pa će to učiniti uz pomoć sestre ili babice. Zbog anestezije i boli, ti prvi pokušaji dojenja biće verovatno nespretni ili neuspešni, no neka vas to ne obeshrabri - imaćete još puno prilika da pokušate ponovo. Nemojte se ustručavati zatražiti pomoć ako se ne osećate dovoljno snažno da sami primite dete.\nOsim fizičke nelagodnosti, možda ćete se osećati potišteno zbog toga što ste ostali uskraćeni za iskustvo prirodnog porođaja. Ne brinite, vaše telo reagovaće na bebu jednako kao i kod prirodnog porođaja - moći ćete da dojite i neće vam biti potrebni nikakvi dodatni lekovi za podsticanje prirodnih procesa oporavka. Upravo dojenje pomoći će vam da se povežete sa svojom bebom i ostvarite bliskost.\nMajka koja je rodila vaginalno, već nekoliko sati nakon porođaja može samostalno ustati iz postelje, dok nakon carskog reza ponekad za to treba da prođe od nekoliko sati do nekoliko dana. Kako bi podstakli cirkulaciju, izvodite vežbe stopalima kao i u trudnoći: energično mičite stopala u svim smerovima, gore-dole, levo-desno i u krug. Prilikom prvog ustajanja iz kreveta pridržavajte se jednom rukom za nameštaj, a drugom za mesto reza, kako bi se osećali sigurnije. Takođe, u prvim satima nakon porođaja pazite da prilikom kijanja, kašljanja ili smejanja ne izvodite nagle pokrete da ne bi oštetili šav. Prvi dan verovatno ćete imati urinarni kateter, koji će vam kasnije izvaditi. Nakon toga potrebno je piti puno tečnosti kako bi se podstaklo mokrenje i izbegla urinarna infekcija, a za njenu prevenciju savetujemo urološki čaj.\nVećina carskih rezova danas se izvodi sa apsorbirajućim šavovima, tako da - ako ih telo dobro apsorbuje - nećete imati brige oko njihovog vađenja. No, kako bi rana uredno i lepo zacelila, važno je da po dolasku kući redovno održavate higijenu ožiljka. Tuširati se možete čim vam skinu pokrovni zavoj, obično sedam dana nakon porođaja. Nemojte sapunjati ožiljak, nego ga isperite mlakom vodom. Nakon toga dobro osušite ranu i namažite je antiseptičkim sredstvom. Nosite pamučno donje rublje i pripazite da rub gaćica ne ide preko ožiljka, nego iznad ili ispod njega.\nSve dok rana u potpunosti ne zaceli, treba izbegavati bilo kakve veće napore (dizanje tereta većeg od 5 kila) ili nagle pokrete. Što se tiče seksualnih odnosa, s njima i kod vaginalnog porođaja treba pričekati dok postporođajno krvarenje u potpunosti ne prestane, što obično traje 6 nedelja - taman koliko je potrebno i da rana od carskog reza zaceli. Takođe toliko sačekajte i sa vežbanjem kako bi se vaše telo u potpunosti oporavilo i zacelilo.


ZAVRŠENE SU PRVE JAVNE KONSULTACIJE O NACRTU ZAKONA O RODNOJ RAVNOPRAVNOSTI | Ministarstvo za rad, zapošljavanje, boračka i socijalna pitanja\nSreda, 10 Januar 2018 |\nZavršene su on line javne konsultacije o Nacrtu zakona o rodnoj ravnopravnosti, koje su vođene od strane Sektora za antidiskriminacionu politiku i unapređenje rodne ravnopravnosti Ministarstva za rad, zapošljavanje, boračka i socijalna pitanja, posredstvom javne objave na sajtu nadležnog Ministarstva, kao i na sajtu Kancelarije za saradnju sa civilnim društvom. Konsultacije su trajale u periodu od 7. do 31. decembra 2017. godine. Ovo su prve, u nizu planiranih javnih konsultacija koje će Ministarstvo za rad, zapošljavanje, boračka i socijalna pitanja, na potpuno transparentan način, voditi u svim fazama izrade tog dokumenta sa građanima i građankama, organizacijama civilnog društva i drugim zainteresovanim subjektima u društvu.\nU okviru navedenih konsultacija na priloženom Obrascu, svoje primedbe, komentare, predloge i sugestije Sektoru za antidiskriminacionu politiku i unapređenje rodne ravnopravnosti Ministarstva za rad, zapošljavanje, boračka i socijalna pitanja su dostavili: Ostoja Rajić iz organizacije „Teslino jedinstvo – pronalazači (popunjena su i dostavljena dva obrasca); Mihailo Alić iz „Udruženje očeva“, NIS Novi Sad; Biljana Janjić i Kosana Beker iz Udruženja građanki „FemPlatz“; zatim Koalicija protiv diskriminacije koju čine: Centar za unapređivanje pravnih studija, „Civil Rights Defenders“, „Gayten-LGBT“, „Jednakost“, „Labris“ – organizacija za lezbejska ljudska prava, Mreža odbora za ljudska prava (CHRIS network), „Praxis“, Udruženje studenata sa hendikepom; Tanja Ignjatović iz Autonomnog ženskog centra; i Nataša Okilj iz Stalne konferencije gradova i opština.\nZahvaljujemo se svim učesnicima javnih konsultacija i u prilogu dostavljamo ažurirane primedbe i sugestije na Nacrtu zakona o rodnoj ravnopravnosti koji je bio predmet javnih konsultacija.\nSEKTOR ZA ANTIDISKRIMINACIONU POLITIKU I UNAPREĐENjE RODNE RAVNOPRAVNOSTI MINISTARSTVA ZA RAD, ZAPOŠLjAVANjE, BORAČKA I SOCIJALNA PITANjA\nPrilog 2. Nacrt zakona o RR sa izmenama i dopunama, nakon javnih konsultacija iz februara 2018.


Deficit budžeta Srbije na kraju juna iznosio je 71,7 milijardi dinara, što je za 17,7 milijardi više nego na kraju maja, objavilo je danas srpsko Ministarstvo finansija.\nPrihodi budžeta na kraju juna bili su 327,96 milijardi, a rashodi 399,66 milijardi dinara.\nPoreski prihodi u junu su iznosili 51,6 milijardi dinara, što je za 3,9 milijardi manje nego u maju.\nNajveći prihodi bili su po osnovu naplate poreza na dodatu vrednost (PDV) - 24,9 milijarde dinara, što je ipak za 3,1 milijardu manje nego prethodnog meseca.\nPrihodi po osnovu poreza na dobit preduzeća bili su 2,6 milijardi dinara, neznatno veći nego u maju, dok je prihod od naplate akciza u junu bio 12,7 milijardi, što je takodje nešto manje nego u maju.\nU junu su prihodi od carina bili priblizno isti kao u maju - 3,1 milijarda dinara.\nZnatnije su smanjeni neporeski prihodi - na 2,7 milijardi dinara sa 6,4 milijardi u maju.\nPrihodi od poreza na dohodak gradjana bili su 7,5 milijardi dinara, što je za 1,1 milijardu više nego u maju.\nZakonom o budžetu za 2011. godinu su predviđeni prihodi od 726,4 milijarde, rashodi od 846,9 milijardi, što znači da će deficit biti 120,5 milijardi dinara.


Dru Saliven: Đukanović zna kako da sakrije pare, Vučić možda u većoj opasnosti od sankcija - Društvo - Dnevni list Danas\nPočetna » Vesti » Društvo » Dru Saliven: Đukanović zna kako da sakrije pare, Vučić možda u većoj opasnosti od sankcija\nDru Saliven: Đukanović zna kako da sakrije pare, Vučić možda u većoj opasnosti od sankcija\nJedan od osnivača Projekta za izveštavanje o organizovanom kriminalu i korupciji (OCCRP) Dru Saliven, koji je izdavač „Pandorinih papira“, rekao je u intervjuu za Portal RTCG da bi ova afera mogla da ,,bude vrh ledenog brega“ kada je u pitanju crnogorski predsednik Milo Đukanović.\nOn je rekao da su identifikovali još firmi koje su verovatno povezane sa Crnom Gorom, ali zasad nemaju dokaze za objavljivanje.\nNa pitanje ima li sadašnje crnogorsko tužilaštvo kapacitet da detaljno ispita novčane tokove i imovinu preduzeća iz afere „Pandorini papiri“ Saliven je reako da to nije toliko važno.\n„Često je uzaludan pokušaj da se ispita ofšor. Ofšor jurisdikcijama su potrebni meseci ili godine da u potpunosti odgovore na pitanja, pa čak i tada su toliko nepotpuni u prikupljanju podataka, verifikaciji klijenata i regulisanju svoje ofšor industrije da možda nemaju informacije koje su potrebne policiji. Previše restriktivni zahtevi za dokaze u ovom regionu takođe predstavljaju problem. Većina sudova prihvata samo stvarne i službene dokumente, a ne i procurele informacije novinarima“, kazao je Saliven.\nPrema njegovim rečima, „to je dobro poznat trik u regionu da političari koriste svoje veze kako bi uništili stvarne dokumente, a budući da sud neće prihvatiti kopije, oni prolaze bez problema“: „Sudovi postaju sve izbirljiviji što je političar moćniji. Tako da tužilaštvo, koje uvek ima nedovoljno osoblja, nema dovoljno resursa i ponekad nije previše kompetentno, ima izazovno okruženje, čak i ako je motivisano.“\nOn je siguran da je aktuelna afera vrh ledenog berga, kada je Crna Gora u pitanju, a posebno ua ljude poput akruelnog predsednika.\n„Đukanovića je radio sa brojnim vrlo neprozirnim jurisdikcijama poput Dubaija. On je prijatelj sa mnogim poznatim ličnostima iz sfera organizovanog kriminala i pranja novca. On zna kako sakriti novac. Uvek je bio prilično oprezan. Rekao bih da vidimo mali procenat njegove imovine. Njegov unutrašnji krug je takođe bio malo eksponiran. Nikada ne znate odakle će doći procureli podaci, pa uvek zavisi koja se jurisdikcija koristi i koja se preduzeća za pružanje kriminalnih usluga koriste. Ako nisu procureli, onda bi moglo postojati čitavo bogatstvo informacija koje neće biti objavljene – ili neće biti objavljene neko vreme“, samtra Saliven.\nU okviru Pandorinih papira, indetifikovane su kompanije koje su verovatno povezane, ali još nema dokaze za objavljivanje: „Kad nađemo dokaz koji nam je potreban, to ćemo i učiniti. Pod lupom su. Često kompanije koriste punomoćnike koji predstavljaju važnu osobu. Znamo da poseduju kompaniju, ali čekamo da dokažemo vezu. Kada dokažemo vezu, više kompanija se dodaje na ime porodice i užeg kruga.“\nNa pitanje postoji li mogućnost da SAD preduzme mere na osnovu otkrića iz afere „Pandorini papiri“ i pooštre sankcije za balkanske političare, Saliven kaže da uvek postoji „politička komponenta o kojoj je teško suditi“.\n“ Verovatno postoji zabrinutost da bi oni mogli gurati zemlje prema Rusiji ako EU i SAD preduzmu snažne mere. Lako je sankcionisati ljude poput Milorada Dodika i moje je mišljenje da bi one definitivno trebalo ciljati koruptivni uticaj i od Stanka Subotića, ali će biti oprezniji sa političarima poput Đukanovića i Vučića. Možda još ne smatraju da bi trebalo da odustanu od njih. Ovi ljudi su spretnije koristili Titove alate za međusobno nadigravanje velesila. Ali oni možda imaju više informacija od nas“, kazao je on.\nDru Saliven dodaje kao oseća „da je Vučić u većoj opasnosti od Đukanovića“, ali jer bi (SAD i EU) mogli „da počnu da ciljaju na najuži krug kako bi izvršili pritisak na njih“: „Ne želite da imate problema kada ulazite u EU ili SAD. Niko ne želi da ima svoju imovinu samo u Dubaiju ili Rusiji. Oni nisu istorijski politički stabilne zemlje u spoljnoj politici i mogli bi vas se odreći ako je to u njihovom interesu.“\nAleksandar VučićDru SalivenMilo ĐukanovićPandora papiriPodgorica


Shawn Rhoden novim gostujućim poziranjem popravio loš dojam sa Pittsburg Pro-a - Body.ba\nMr. Olympia nakon kontraverze\nNakon kontraverznog nastupa na Pittsburg Pro takmičenju održanom prošlog mjeseca, gdje je u svojstvu gostujućeg pozera aktuelni Mr. Olympia pokazao užasnu formu, uslijedio je novi šou na kom je prilično popravio dojam.\nShawn Rhoden je zbog definitivno loše odluke da se uopšte pokazuje u fazi sezone kada ne izgleda ni blizu 'izrezano' izazvao buru komentara kako običnih gledalaca, tako i brojnih eksperata kojima se to nije ni najmanje svidjelo, prvenstveno zbog činjenice da je on nosilac titule najboljeg na Planeti te da bi zbog toga trebao održati rejting.\nOn se nije naročito zabrinuo zbog komentara, te je samo poručio da je i on ljudsko biće i da mora imati i život mimo takmičenja, ali da je na Mr. Olympia bini uvijek maksimalno spreman i da će biti bolji od svih ostalih rivala kada dođe vrijeme za odbranu titule.\nProteklih dana održavalo se takmičenje NPC Bev Francis Atlantic States, a Shawn Rhoden je odlučio prihvatiti poziv organizatora i ponovo odraditi gostujuće poziranje. Bilo da je to uradio iz svoje samouvjerenosti ili želje za popravljanjem lošeg dojma kog je ostavio prošloga mjeseca, poboljšanja su evidentna i već sada se može reći da u septembru možemo očekivati onog 'pravog' Rhodena.\nOstaje pitanje koliko će njegov katastrofalni nastup ostaviti traga na cijelu karijeru, budući da se i dalje vode polemike koliko je sve to uopšte profesionalan stav jednog Mr. Olympia šampiona koji bi se trebao truditi da bodybuilding u svakom trenutku prikazuje u najboljem svjetlu.


Gvozdenović: Krivci su gust saobraćaj, stare kotlarnice i nove zgrade | Kolubarske\nSmog u Vlajevu (foto: Đorđe Đoković)\nGvozdenović: Krivci su gust saobraćaj, stare kotlarnice i nove zgrade\nKada je u pitanju aerozagađenje u Valjevu postoje dva ozbiljna problema - saobraćaj i veliki broj kotlarnica, i to će ova gradska vlast rešiti, ali potrebni su novac i vreme, poručio je sa skupštinske govornice gradonačelnik Valjeva Slobodan Gvozdenović.\nOn je na sednici Skupštine grada, nakon što su odbornici čuli izveštaj stručnog tima za smanjenje aerozagađenja sa predlogom mera i aktivnosti koje se mogu primenjivati u narednom periodu, i diskusije nekolicine, rekao da se sa nekim primedbama slaže, dok je većinu odbacio.\nGradonačelnik je rekao da na gustinu saobraćaja utiče broj fabrika koje danas rade, kao i broj zgrada koje su izgrađene poslednjih nekoliko godina u Valjevu.\n- Tačno je da je saobraćaj u gradu gust, pogotovo u špicevima, jer je Krušik proradio. Dugo nije bilo kolona automobila po centru grada, od 2007. nije bilo gužve u saobraćaju i tada je bio manji problem sa aerozagađenjem jer nisu radile fabrike. Tada ih je bilo 500, a sada ih ima tri hiljade. U centru grada je izgrađeno i dosta zgrada. Ja neću to da komentarišem, o tome sam pričao kada su ovi, koji ne dolaze na Skupštinu, bili na vlasti. Kako su davali građevinske dozvole, kako su zidali po 500-600 kvadrata više od onoga što im je dozvoljeno? Ja sam kao opozicija o tome otvoreno pričao, pa je smenjen član Gradskog veća, smenio ga je Mića Marković, ne znam zbog čega..., posle neke moje diskusije. Ja sam razgovarao i sa Peđom Rasulićem. Ovi koji su pre vodili urbanizam, a znamo ko je vodio, ako ne znate raspitajte se, zakucali su centar grada. Ne može ta infrastruktura da podrži ono što su napravili Kaluđericu u centru grada. Neke zgrade u Karađoređevoj ulici nemaju ulaz za vatrogasno vozilo – rekao je Gvozdenović.\nGradonačelnik kaže da postoji lek za problem saobraćaja u Valjevu i da je prvi lek već dat, a to je izgradnja Ulice Mirka Obradovića. Naglašava da je za svako rešenje potrebno vreme, "a vreme je resurs koji nemamo u dovoljnoj količini".\n- Izmestićemo saobraćaj iz centra grada, ali za to je potrebno vreme. Završetkom Ulice Mirka Obradovića, postoji ideja da se napravi još jedan most ispod železničkog nadvožnjaka da stvorimo brzu komunikaciju sa Suvoborskom ulicom. Postoji i ideja da se napravi još jedna saobraćajnica na Petom puku u nastavku ulice pored zapadne kapije "Krušika", ali za to su potrebni plan, građevinski projekti, vreme. Novca, isto tako treba – zaključio je gradonačellnik Valjeva.\nSlobodan Gvozdenović je podsetio na sve dosadašnje aktivnosti gradskog rukovodstva kako bi pojedine javne ustanove bile priključene na daljinski sistem grejanja, poput bolnice i policije, čime su ukinute kotlarnice koje su bile veliki zagađivači, što onima pre aktuelne vlasti nije pošlo za rukom.\n- Vi znate kako se širio vrelovod dok su "žuti" bili dole u Toplani i trošili kredite, i gde su pravili vrelovode tamo gde ne treba. Neću da ulazim u to da li su vodili do kuće jednog stručnjaka. Mi ćemo sledeće godine uzeti u razmatranje koje sve privredne subjekte u gradu možemo da priključimo na Toplanu – najavio je.\nZa Gvozdenovića posebno je bila zanimljiva zgrada u centru grada kojom gazduje sindikat, te je najavio da će "pretresti ko je titular te zgrade".\n- Mi ne znamo što su Dinkić, Đinđić i to društvo njima dali da oni upravljaju tom zgradom. U toj zgradi je bio Komitet, Okrug, Region..., kako su oni došli do toga, taj sindikati, pa oni još žive u doba socijalističkog samoupravljanja. Samo što tamo nije zbor radnih ljudi, nije Savez socijalističke omladine radnog naroda, bla, bla, bla... Sindikat upravlja zgradom u centru grada društveno političkih organizacija, i sa kime mi sad da se dogovorimo. Znači to mora da se pretrese, ko je titular, vlasnik i ko upravlja tom zgradom. Ko naplaćuje kiriju, to oni verovatno znaju između sebe. To je jedan od osnovnih problema u najstrožem centru grada – smatra Gvozdenović.\nProblematični su i Zavod za javno zdravlje i zgrada Univerziteta Singidunum u Ulici Vuka Karadžića, koje još uvek nisu priključene na Toplanu.\n- Zavod za javno zdravlje se greje na ugalj, a mere zagađenje vazduha! Je l' treba to da komentarišem? Da bi vrelovod došao do Zavoda za javno zdravlje treba nam 70-80 miliona. Sad ćemo da ispravljamo ono što su oni pre nas grešili. Ima tu i Singidunum, ali to ćemo razmatrati sledeće godine. Da vidimo kako ćemo da napravimo vrelovod da na njega priključimo što više društvenih ustanova i organzacija – rekao je gradonačelnik.\nGovoreći o broju mernih mesta u gradu na kojima se meri aerozagađenje, Slobodan Gvozdenović je saglasan da ih treba više i objasnio je zbog čega.\n- Hajde da stavimo neka merna mesta gde nije frekvenca saobraćaja 18.000 automobila dnevno, pa da saberemo rezultate i da vidimo šta će biti. Naravno da će rezultati biti neuporedivo bolji. Treba još mernih mesta, recimo u centru, ali zašto da ne stavimo i jedno merno mesto u Popare, pa da napravimo jedan prosek i kažemo to je to – predložio je Gvozdenović.\nNaglasio je da Valjevo nije Detroit u kome je centar automobilske industrije ili Štutgart gde se nalazi Mercedes pa da imamo problema sa industrijom. Naravno, dodao je, "hvala bogu da radi Krušik!".\nDiskusiju o aerozagađenju u Valjevu, gradonačelnik Slobodan Gvozdneović je počeo rečenicom:"Ekologija je zanimljiva tema i poslednje dve godine se provlači kao, neću da kažem politička za sticanje jeftinih političkih poena, ali je tema gde svako može da kaže svoje mišljenje i svakom nešto padne na pamet kada krene na pijac, frizernicu ili kad izvede decu u šetnju što je i normalno. Međutim...".\nTrupni portret Pre 49 minuta\nTri meseca rupa u Uzun Mirkovoj ulici Pre 2 sati 45 minuta\nPodaci Zavoda za javno zdravlje Pre 21 sati 6 minuta\nSaopštenje Železnica Srbije Pre 20 sati 29 minuta


Potvrđeno /Nebojša Vukanović pušten iz pritvora / Radio Sarajevo\nPotvrđeno / Nebojša Vukanović pušten iz pritvora\n24. 05. 2021. u 13:47:00 Radiosarajevo.ba\nNakon što je jutros priveden u Policijsku upravu Trebinje zbog "narušavanja javnog reda i mira", zastupnik u Narodnoj skupštini RS Nebojša Vukanović je pušten na slobodu, potvrđeno je za portal Radiosarajevo.ba.\n“Ako nema pravde za narod, nek nema mira za vlast. Ja sam jutros radio najsvetiju ljudsku dužnost. Stao sam na put mafiji. Ti kriminalci su odgovorni za raspadanje ovog grada, došao sam to da im kažem u oči. Dobio sam sedam koverti s pravosnažnim presudama“, kazao je Vukanović odmah po izlasku iz pritvora.\nOn je podvukao da je “mafija odlučila da ga uništi”.\n“Kunem se da ću kadijama stati na put i da ću vladi osvetiti sirotinju, kad-tad“, dodao je on.\nPodsjetimo, Vukanović je uhapšen u 10.30 sati ispred bašte hotel „Platani“ u centru Trebinja, kada je snimao svojim telefonom predsjednike Osnovnog i Okružnog suda Milana Bosića i Bojana Stevića.\n“Navedeno lice je od jutros dva puta prijavljeno zbog narušavanja javnog reda i mira. Prva prijava je evidentirana oko 7 sati kada je lice N.V. vrijeđalo lice inicijala B.S., predsjednika Okružnog suda u Trebinju.\nDruga prijava je evidentirana oko 10.30 sati kada je lice inciijala N.V. prijavljeno da snima lica inicijala M.B. i B.S., predsjednike Osnovnog i Okružnog suda u Trebinju, kao i da galami na Trgu slobode u Trebinju“, navode u saopćenju oiz MUP-a KS.\nZa Radiosarajevo.ba / Predsjednik SDS-a Mirko Šarović o hapšenju Nebojše Vukanovića\nU prvoj izjavi nakon hapšenja predsjednik Srpske demokratske stranke (SDS) Mirko Šarović kazao je da on osuđuje hapšenje Vukanovića.\nOn je kazao kako vjeruje da iza ovog hapšenje ima političku pozadinu.\n"Ima i toga, oni ne hapse kriminalce, nego poslanike", kazao je Šarović za Radiosarajevo.ba.\nPogledajte kako policajci stavljaju Vukanoviću lisice na ruke i odvode ga u policijsku stanicu:\nTagovi: Nebojša Vukanović Trebinje hapšenje pritvor SDS Narodna skupština RS policija Mirko Šarović\nSaopćenja / MUP RS se oglasio o hapšenju Nebojše Vukanovića\n! / Građani se okupili ispred policijske stanice u Trebinju nakon Vukanovićevog hapšenja


TANJA RAZBIJA SVE PREDRASUDE: Srpkinja se zaposlila kao zavarivačica, ima važnu poruku za sve! | Serbiantimes.info\nTANJA RAZBIJA SVE PREDRASUDE: Srpkinja se zaposlila kao zavarivačica, ima važnu poruku za sve!\nTanja Dimitrijević, zavarivačica iz Beograda, svoj prvi posao odradila je u Hrvatskoj, razbijajući predrasude o muško-ženskim poslovima. Danas, ova mlada dama svim ženama koje su bez posla, a žele da rade, poručuje da se okušaju u varenju koje je, kako kaže, puno zanimljivije nego što se čini na prvi pogled.\nStavljajući na sebe odelo za varioce, cipele s čeličnom kapicom, rukavice i masku, radni dan započinje tridesetogodišnja Tanja Dimitrijević, zavarivačica iz Srbije koja hrabro prkosi stereotipnim podelama poslova na “muške” i “ženske”.\nSlučajno ju je, priča ova Beograđanka, put odveo do aparata za varenje. Iako po zanimanju tehničarka saobraćajnog prometa, u struci nije mogla naći posao, zbog čega se nije dvoumila kada joj se otvorila mogućnost da radi ono za šta tada još nije bila osposobljena.\nSaznavši da u Hrvatskoj može dobiti bolje plaćen posao, Tanja je završila kurs TIG varenja i u kratkom roku prikupila svu potrebnu dokumentaciju ne bi li se zaposlila u Bjelovaru gde je na kraju odradila svoj prvi posao kao zavarivačica. Verovatno bi na istom još i danas bila da joj koronavirus nije pomrsio poslovne planove, pa je Dimitrijević prošle godine napustila Hrvatsku, ali ne i profesiju.\nNovi posao je našla u Beogradu, a predrasude zbog toga što je žena u “muškom” poslu, nikada ju nisu brinule.\n“Sve se vrlo brzo promeni kada ljudi vide da ste dobri u svom poslu. Varenje se možda gleda kao ‘muški’ posao, no ne mora da znači da žena ne može time da se bavi. Takva podela još uvek je prisutna na Balkanu, ali vaše sposobnosti sve to mogu promeniti.\nKao što ima žena koje su varioci tako postoje i muškarci koji čiste kuće, stanove, poslovne prostore. Neki muškarci to i bolje rade od pojedinih žena, kaže Tanja, otkrivši kako u Srbiji postoji i jedna devojka koja je uprkos jakoj muškoj konkurenciji osvojila prvo mesto u zavarivanju. Takvi slučajevi jasno pokazuju kako se vreme promenilo, a s njime je vreme da se menjamo i mi.\nAli šta je to što varenje čini dovoljno zanimljivim poslom. Za Tanju, to je činjenica da baš kroz svoj rad doživljava svojevrsnu umjetnost.\n“Svi ti pokreti prilikom varenja moraju biti dobro osmišljeni, opuštajući i nježni”, rekla je.\nSve drugo su nijanse u kojima važnu ulogu igra to gde radite, kakvi su vam kolege, ali i šefovi.\n“Ako je vama na poslu zanimljivo i ugodno, vreme vam proleti i ništa vam ne bude teško, pa tako ni posao. Naravno, postoji tu i svojevrsna odgovornost koju zavarivač prebacuje na sebe, zadajući sebi zadatak da sve što radi bude dobro odrađeno”, smatra Tanja.\nIz tog razloga Tanji je jedan od bitnijih ciljeva da ostane u formi kada je u pitanju posao, ali i da ostvari brojne planove koje ima za budućnost. Glavna nit vodilja za nju su pozitivan stav, predan rad i želja za učenjem.\nKoliko je važno ne odustajati i ne bojati se okušati u nečem novom, objasnila je kroz savet za sve one koji se žele okušati u njenom poslu.\n“Ako imate želju za tako nečim, a bojite se hoćete li uspeti ili šts će vam društvo reći – nemojte odustajati, probajte, vidite, potrudite se. Niko se nije rodio sa znanjem! Treba biti istrajan u svojim ciljevima i ne treba se puno obazirati na okolinu. Jer ako ne probate celi život ćete se kajati i pitati zašto niste napravili nešto što ste želeli”, istakla je.\n“Isto tako svim ženama koje su bez posla, a žele da rade poručujem da pokušaju. Ja sam se odlično snašla i moram priznati puno je zanimljivije nego što se čini na prvi pogled”, zaključila je Tanja rekavši kako je do cilja najlakše doći malim promenama i navikama – baš kao što je i sama napravila.\nRelated Topics:posaoSrbi u Hrvatskojžene na muškim poslovimapredrasude\nESKOBAR PRED KONGRESOM: Bajden udvostručio napore za pomoć Zapadnom Balkanu!


Želi transfer u Junajted, Mandžukić prepolovio svoja potraživanja? - Sportske.net\nHrvatski internacionalac cilja januarsku selidbu.\nFenomen Dibala, gest koji je uzburkao Italiju, zašto se "La Hoja" poslednji smeje?Dibala blista, Ronaldo negoduje?Barsa ima plan, vezistu pronašla u Torinu?Čistka u Juventusu, kvartet na izlaznim vratima Torina!Mančester junajted najavio dolazak u Humsku, odmah su usledile poruke navijača!\nMančester Junajted ne krije nameru da se pojača iskusnim napadačom u narednom prelaznom roku. Ed Vudvord i saradnici nisu najbolje sanirali posledice posle odlaska Romelua Lukakua i Aleksisa Sančeza u Inter, pošto Solskjer na poziciji klasičnog napadača ima samo Markusa Rašforda i mladog Grinvuda.\nEnglez je imao svojih problema sa povredom, tako da je januar prava prilika da mu se osigura konkurencija za poziciju.\nIzbor je pao na Mandžukića, Hrvat po dolasku Sarija na mesto glavnog trenera još uvek nije odigrao utakmicu za Juventus. Prema pisanju engleskog San-a Mandžukić je prvo potraživao primanja od 347 hiljada evra nedeljno da bi sada po pisanju istih novina ista smanjio na 170 hiljada kako bi ubrzao selidbu.\nTridesettrogodišnjak trenutno zarađuje nešto manje od 70 hiljada evra nedeljno u Juventusu, tokom leta je odbio unosne ponude iz Katra kako bi i dalje igrao u najjačim ligama Evrope.


Savremena latinijada | Savremena gimnazijaSavremena gimnazija\nMarch 29, 2016 Comments Off on Savremena latinijada\nU vremenu kada su engleski, nemački i francuski obavezni strani jezici, prava je retkost čuti da postoji srednjoškolac koji rado uči latinski.\nU želji da pokažu i dokažu da latinski jezik nije „mrtav“ i dosadan, kako bi ga mnogi srednjoškolci opisali, savremeni gimnazijalci organizovali su u ponedeljak, 28. marta, takmičenje iz ovog jezika, „Savremenu latinijadu”.\nNa početku takmičenja, učenici su se podelili u četiri tima, koja su, simbolično, nosila imena čuvenih rimskih imperatora: Cezar, Neron, Kaligula i Klaudije. Pomoć i podršku u nadmetanju pružali su im predmetni profesori koji su bili u ulozi vođa timova.\n„Savremena latinijada” obuhvatala je znanje iz nekoliko disciplina kao što su gramatika, vokabular, ali i poznavanje elemenata kulture i civilizacije u kojima se koristio latinski jezik. Odgovarajući na pitanja iz različitih oblasti, učenici su mogli da pokažu znanje ne samo iz latinskog već i iz istorije, likovnog i drugih nauka.\nUčenici su istraživali drevne rimske civilizacije i pokazivali svoje znanje uz pomoć iPada, pametnih tabli, hrombukova i mobilnih telefona, a znanje su proverili uz pomoć Kahuta, interaktivnog softvera.\nKoristeći aplikacije na engleskom jeziku: History of Rome, Smart vocabulary, Speed Latin, Wrong number, kao i Mythology, učenici su obrađivali priče o Pandorinoj kutiji, osnivanju grada Rima i mnoge druge.\nPovezivanjem engleskog, latinskog i srpskog jezika u nastavi, takozvani „mrtav“ latinski, kao jezik prošlosti, stavlja se u ravnopravan status sa jezicima sadašnjosti, posebno sa engleskim.\nInterdisciplinaran čas na kojem se brišu granice između latinskog i engleskog jezika, istorije i likovnog učenicima donosi znanja iz različitih oblasti, povezana u jednu celinu.\nAktivnim učešćem učenika obezbeđuje se efikasno učenje, a zahvaljujući kreativno osmišljenim časovima, učenici uživaju u usvajanju novih znanja i rado se uključuju u takmičenja kao što je SAVREMENA LATINIJADA!\nJoš fotografija sa savremene latinijade pogledajte u galeriji.


Polaznicima kursa turskog jezika Instituta Yunus Emre dodeljeni sertifikati | Belgrad\nTurski jezik kao fakultativni u najprestižnoj gimnaziji u Srbiji\nU petak, 15. oktobra 2021. godine potpisan je sporazum o saradnji između Instituta Yunus Emre u Beogradu i Filološke...\nPolaznicima kursa turskog jezika Instituta Yunus Emre dodeljeni sertifikati\nSvečana dodela sertifikata turskog jezika Insituta Yunus Emre Beograd održana je u Ambasadi Republike Turske u Beogradu. Dodeli sertifikata prisustvovali su Nj.E. ambasador Republike Turske u Beogradu Hami Aksoj i predstavnici turskih ustanova u Beogradu. Institut Yunus Emre koji pored kurseva turskog jezika organizuje i kulturno-umetničke aktivnosti, u ovom semestru dodelio je 40 sertifikata. Uspešnim polaznicima kursa turskog jezika koji nisu krili svoje uzbuđenje sertifikate su uručili Nj.E. Hami Aksoj i direktor Instituta Yunus Emre u Beogradu Dinser Šahin.\n“Gledajte serije bez prevoda” i “Govorite jezikom turskih gradova“ kao moto kursa turskog jezika u 2022. godini\nDirektor Instituta Yunus Emre Dinser Šahin je u svom obraćanju na svečanosti istakao kako su turske serije u Srbiji veoma popularne, te stoga i interesovanje za turski jezik svakim danom sve više raste. Zatim je izraze “Gledajte serije bez prevoda” i Govorite jezikom turskih gradova” predstavio kao nove slogane kursa turskog jezika u 2022. godini.\nŠahin je istakao da su polaznici kursa turskog jezika za Institut mnogo više od učenika i dodao sledeće: “Posebno želim da naglasim da je osnovno pravilo kojeg se pridržavamo prilikom organizovanja svih naših aktivnosti to da svoj posao obavljamo od srca, sa ljubavlju, iskreno i na način koji priliči našem imenu. Nastojimo da svim ljudima donesemo duh prijateljstva, ljubavi, mira i bratstva kao što je to radio Junus pre 8 vekova.“\nZajednička kultura, zajedničke reči\nAmbasador R.T. u Beogradu Hami Aksoj je u svom obraćanju na dodeli sertifikata izjavio kako se u balkanskoj kulturi može naići na mnogo primera zajedničkih vrednosti, da je turski jezik sačuvao svoje mesto među tim najvažnijim vrednostima te da je najbolji primer za to porast interesovanja za turski jezik.\nAmbasador je istakao da broj zajedničkih reči turskog i srpskog jezika iznosi preko 8.500 i dodao sledeće: “U svakodnevnom razgovoru sa srpskim prijateljima vidi se da možemo da se sporazumemo ponekad koristeći samo zajedničke reči. To nas čini veoma srećnima. Vi učenjem turskog jezika potpomažete našu ideju o prenošenju ovih vrednosti budućim generacijama.”\nNakon pozdravnih govora i dodele sertifikata svečanost je nastavljena uz koktel i razgovor, a okončana zajedničkom fotografijom.